qundao/data-zh-poetry huggingface dataset:
烟霞洞四首·其二
作者：丘处机
朝代：元
体裁：七言绝句

白石磷磷绕洞泉，苍松郁郁锁寒烟。碧桃花发朱樱秀，别是人间一洞天。
烟霞洞四首·其四
作者：丘处机
朝代：元
体裁：七言绝句

海曲山河洞府低，蓬壶阆苑海东西。仙人玉女时游集，不许桃源过客迷。
爇心香
作者：丘处机
朝代：元
体裁：词

征雁回时，野菊斑斓。向深溪、古洞弯跧。孤吟静境，独炼还丹。被夜萧条，埪局促，坐艰难。一性参差，数载留连。到如今、方露因缘。琼珠达地，宝月通天。便出玲珑，忘机构，没孜煎。
狮子峰
作者：丘处机
朝代：元
体裁：七言绝句

鳌山东面海浮空，日出扶桑照海红。浩渺碧波千万里，尽成金色满山东。
玉炉三涧雪
作者：丘处机
朝代：元
体裁：词

一性昭彰乍显，二仪混合初融。飘飘法界任西东。到处神光覆拥。万籁寒泉凑顶，八方瑞霭腾空。怡然独向九霄中。坐看浮生作梦。
玉炉三涧雪
作者：丘处机
朝代：元
体裁：词

日落风生古洞，夜深月照寒潭。澄澄秋色净烟岚。独弄圆明宝鉴。认得心田要妙，咄回世俗贪婪。自欣山谷卧松岩。情愿被粗食淡。
玉炉三涧雪·勤劳
作者：丘处机
朝代：元
体裁：词

物外虽明端的，天心未放玲珑。区区陌上走西东。也学浮生作梦。梦寐更劳数载，岩龛复度三冬。待佗消息显真功。放出凌云螮蝀。
玉炉三涧雪·暮景
作者：丘处机
朝代：元
体裁：词

杲日西沉远陇，轻飙南起洪崖。飘飘逸兴爽情怀。吹断愁思俗态。渐渐放开心月，微微射透灵台。澄澄湛湛绝尘埃。莹彻青霄物外。
玉炉三涧雪·自咏
作者：丘处机
朝代：元
体裁：词

夜宿磻溪古庙，晓登竹径荒村。日中无事馁巡门。淡饭求佗一顿。不会深穷造化，随缘且度朝昏。是非人我绝谈论。复返生前混沌。
玉炉三涧雪勤劳
作者：丘处机
朝代：元

物外虽明端的，天心未放玲珑。区区陌上走西东。也学浮生作梦。梦寐更劳数载，岩龛复度三冬。待佗消息显真功。放出凌云＊＊。
玉炉三涧雪景金本注云，六首本名西江月
作者：丘处机
朝代：元
体裁：词

最苦三冬冰雪，难当万里风尘。天涯海角不离身。何处参同心印。况是中丹宛转，徒劳外景因循。争如作伴到青春。看我行藏远近。
玉炉三涧雪暮景
作者：丘处机
朝代：元

杲日西沉远陇，轻飚南起洪崖。飘飘逸兴爽情怀。吹断愁思俗态。渐渐放开心月，微微射透灵台。澄澄湛湛绝尘埃。莹彻青霄物外。
玉炉三涧雪自咏
作者：丘处机
朝代：元

夜宿？溪古庙，晓登竹径荒村。日中无事馁巡门。淡饭求佗一顿。不会深穷造化，随缘且度朝昏。是非人我绝谈论。复返生前混沌。
玩丹砂土＊避暑
作者：丘处机
朝代：元
体裁：词

仙院深沉古柏青。森森寒影拂苔轻。萧条终日爽人情。洞冷不知门外暑，心闲唯觉腹中清。绕身浑似积冰凌。
玩丹砂景金本注云，三首本名浣溪沙游历
作者：丘处机
朝代：元
体裁：词

云水飘飘物外吟。醍醐默默醉中斟。神仙活计道人心。容易肯争三寸气，寻常不贮一文金。清贫柔弱祸难侵。
玩丹砂退道
作者：丘处机
朝代：元

剑树刀山雪刃横。千磨百拷死还生。哀声流血苦难登。针刺著身犹害痛，钢＊夸性莫非疼。如何淫放不修行。
瑶台月·劝酒
作者：丘处机
朝代：元
体裁：词

浮名浮利。叹今古、悠悠颠倒人泥。茫茫宇宙，多少含灵愚智。尽劳生、终日贪图，竞抵死、奔波沉滞。观乌兔，嗟身世。百年寿，一春寐。虚费。争如满酌，流霞送醉。助四大聊壮神气。辨万化休论富贵。时时访，出谷道人游戏。效猖狂、物外高吟。庆滑辣、杯中美味。开怀抱，忘愁系。解其忿，挫其锐。遥致。青松皓鹤，绵绵度岁。
瑶台月劝酒
作者：丘处机
朝代：元

浮名浮利。叹今古、悠悠颠倒人泥。茫茫宇宙，多少含灵愚智。尽劳生、终日贪图，竞抵死、奔波沉滞。观乌兔，嗟身世。百年寿，一春寐。虚费。争如满酌，流霞送醉。助四大聊壮神气。辨万化休论富贵。时时访，出谷道人游戏。戏效猖狂、物外高吟。庆滑辣、杯中美味。开怀抱，忘愁系。解其忿，挫其锐。遥致。青松皓鹤，绵绵度岁。
瑶台月自咏
作者：丘处机
朝代：元
体裁：词

平生懒堕。只赢得、无忧一枕高卧。蓬头垢面，不管形骸摧挫。任三光、日夜奔驰，放四大、林泉担荷。深溪畔，幽岩左。青山拥，白云锁。灾祸。雷轰电掣，无由近我。日午起行了还坐。把旧习般般打破。清闲处，唯有这些儿个。倦贪心、乐受贫穷，爱恣意、慵兴烟火。粮无贮，丹无货。萧然唱，洒然和。堪可。神仙未了，优游且过。
瑶台第一层
作者：丘处机
朝代：元
体裁：词

宝运龙飞。当四海、群仙降迹时。万机多暇，三灵协赞，不动枪旗。玉楼金殿广，更月台风榭临池。静无为，泛彩舟鸣棹，凉簟枰棋。深惟。前王创业，太平难遇道难期。会逢天祐，遐荒入贡，玄教开迷。坐朝垂听暇，伴赤松、谈论希夷。胜驱骋。向人间一度，天外空归。
瑶台第一层见金莲正宗记。记云，金世宗大
作者：丘处机
朝代：元

宝运龙飞。当四海、群仙降迹时。万机多暇，三灵协赞，不动枪旗。玉楼金殿广，更月台风榭临池。静无为，泛彩舟鸣棹，凉簟枰棋。深惟。前王创业，太平难遇道难期。会逢天？，遐荒入贡，玄教开迷。坐朝垂听暇，伴赤松、谈论希夷。胜驱骋。向人间一度，天外空归。丘处机应制献此词，世宗览之，大悦。
留客住·修道
作者：丘处机
朝代：元
体裁：词

四元遇。过华山、共临秦地，咏歌谈笑，暗阐重阳佳趣。无为自令人化，有幸天使，官磨相间阻。东连海上，奋三公高义，大开门户。教行普。叹我离群，忘形慵举。内省无愆，外患何忧何惧。三光盛衰，交变万化，恩害相生天地数。留身且住。待青霄得志，坦然行步。
留客住修道
作者：丘处机
朝代：元

四元遇。过华山、共临秦地，咏歌谈笑，暗阐重阳佳趣。无为自令人化，有幸天使，官磨相间阻。东连海上，奋三公高义，大开门户。教行普。叹我离群，忘形慵举。内省无惧，外患何忧何惧。三光盛衰，交变万化，恩害相生天地数。留身且住。待青霄得志，坦然行步。
登寿乐山
作者：丘处机
朝代：元
体裁：五言律诗

地土临边塞，城池压古今。虽多坏宫阙，尚有好园林。绿树攒攒密，清风阵阵深。日游仙岛上，高视八纮吟。
神光灿
作者：丘处机
朝代：元
体裁：词

修真门户，大道家风，长春境界无边。秀气盈盈，闲里别有壶天。天中自然快乐，运三光、日月周旋。忘伎巧，任淳风坦坦，圣道平平。一念还乡寂处，三宫罩、清灵万派归源。浩浩神光，来去透骨绵绵。行人顿除造作，待功成、指日登仙。未行者。向词中、明取一言。
神光灿
作者：丘处机
朝代：元
体裁：词

悲欢绝念，视听忘怀，从初号曰希夷。不晓根源，刚强说是谈非。百般拈花摘叶，谩徒劳、使尽心机。这些事，算人人易悟，个个难依。不在唇枪舌剑，人前斗、惺惺广学多知。上士无争，只要返朴除疑。冥冥放开四大，把尘劳、一旦纷飞。认得后，管教贤、拍手笑归。
神光灿
作者：丘处机
朝代：元
体裁：词

推穷三教，诱化群生，皆令上合天为。慕道修真，行住坐卧归依。先须保身洁净，内常怀、悯物慈悲。挫刚锐，乃初心作用，下手根基。款款磨砻情性，除贪爱、时时剪拂愚迷。福慧双全，开悟自入希夷。灵台内思不疚，任纵横、出处何疑。彻头了，尽虚空、裁断是非。
神光灿景金本注云，三首本名声声慢
作者：丘处机
朝代：元

悲欢绝念，视听忘怀，从初号曰希夷。不晓根源，刚强说是谈非。百般拈花摘叶，谩徒劳、使尽心机。这些事，算人人易悟，个个难依。不在唇枪舌剑，人前＊、惺惺广学多知。上士无争，只要返朴除疑。冥冥放开四大，把尘劳、一旦纷飞。认得后，管教贤、拍手笑归。
离苦海/步蟾宫
作者：丘处机
朝代：元
体裁：词

知君好事从来慕。争奈染浮华难去。虽然欲意学飘蓬，被系脚绳儿缚住。匆匆顶上旋乌兔。切莫把光阴虚度。神仙咫尺道非遥，但只恐人心不悟。
离苦海景金本注云，一首本名离别难赠西虢
作者：丘处机
朝代：元

知君好事从来慕。争奈染浮华难去。虽然欲意学飘蓬，被系脚绳儿缚住。匆匆顶上旋乌兔。切莫把光阴虚度。神仙咫尺道非遥，但只恐人心不
秋阳观二绝
作者：丘处机
朝代：元

秋阳观后碧岩深，万顷烟霞插翠岑。一径飞花春水急，湾环流出洞天心。群山一带碧嵯峨，上有群仙日夜过。洞府深沈人不到，时闻岩壁洞仙歌。
秋阳观二绝·其一
作者：丘处机
朝代：元
体裁：七言绝句

秋阳观后碧岩深，万顷烟霞插翠岑。一径飞花春水急，湾环流出洞天心。
秋阳观二绝·其二
作者：丘处机
朝代：元
体裁：七言绝句

群山一带碧嵯峨，上有群仙日夜过。洞府深沈人不到，时闻岩壁洞仙歌。
答宣抚王巨川
作者：丘处机
朝代：元
体裁：七言律诗

旌旗猎猎马萧萧，北望燕师渡石桥。万里欲行沙漠外，三春遽别海山遥。良朋出塞同归雁，破帽经霜更续貂。一自玄元西去后，到今无似北庭招。
自金山至阴山纪行
作者：丘处机
朝代：元
体裁：古风

金山东畔阴山西，千岩万壑横深溪。溪边乱石当道卧，古今不许通轮蹄。前年军兴二太子，修道架桥彻溪水。今年吾道欲西行，车马喧阗复经此。银山铁壁千万重，争头竞角誇清雄。日出下观沧海近，月明上与天河通。参天松如笔管直，森森动有百馀尺。万株相倚郁苍苍，一鸟不鸣空寂寂。羊肠孟门压太行，比斯大略犹寻常。双车上下苦敦攧，百骑前后多惊惶。天海□在山头上，百里镜空含万象。悬车束马西下山，四十八桥低万丈。河南海北山无穷，千变万化规模同。未若兹山太奇绝，磊落峭拔加神功。我来时当八九月，半山已上皆为雪。山前草木暖如春，山后衣衾冷如铁。
至回纥城暇日出诗一篇
作者：丘处机
朝代：元
体裁：七言律诗

二月经行十月终，西临回纥大城墉。塔高不见十三级，山厚已过千万重。秋日在郊犹放象，夏云无雨不从龙。嘉蔬麦饭蒲萄酒，饱食安眠养素慵。
芰荷香乞食
作者：丘处机
朝代：元
体裁：词

日奚为。信腾腾绕村，觅饭充饥。拦门饿犬，撑突走跳如飞。张牙怒目，待操心、活龈人皮。是则是教你看家，宁分善恶，不辨高低。可叹狺狺此物，盖多生乖劣，一性昏迷。谈科演教，丁宁掐耳难知。虽然太上，驾亲临、无处慈悲。为人早早修持。还到恁时，发愤应迟。
蓬莱阁景金本注云，二首本名秦楼月仙山
作者：丘处机
朝代：元
体裁：词

蓬莱阙。漫漫巨海深难越。深难越。洪波激吹，怒涛翻雪。玉霄东畔曾闻说。虚无一境天然别。天然别。鳌山不动，蜃楼长结。
蓬莱阁述怀
作者：丘处机
朝代：元
体裁：词

栖霞客。西游栖在南溪侧。南溪侧。千寻赤岸，万株苍柏。无心只有轻云白。举头不见繁华色。繁华色。空华杂乱，世人贪得。
西江月
作者：丘处机
朝代：元
体裁：词

屈指追思前世，低头省悟令望。今生若不做修行。又与轮回作争。幸遇直常要妙，点头莫故昏蒙。便挥宝剑杀三朋。諕得龟蛇火遁。
西江月清河书画舫卷六引书史会要案影印洪
作者：丘处机
朝代：元

屈指追思前世，低头省悟令望。今生若不做修行。又与轮回作争。幸遇直常要妙，点头莫故昏蒙。便挥宝剑杀三朋。唬得龟蛇火遁。
解冤结景金本注云，三首本名解佩令赠醮
作者：丘处机
朝代：元
体裁：词

山河已定，干戈不起，太平时、八方和义。斋醮频修，盛答报、虚空天地。谢洪恩、暗中慈惠。千年一遇，神仙出世。幸遭逢、莫生轻易。供养精严，但一岁、胜如一岁。遇良辰、大家沉醉。
解冤结自咏
作者：丘处机
朝代：元
体裁：词

当初学道、凭空炼己，志冲天、人间无比。放旷山林，次后复、逍遥云水。过夷门、又临秦地。飘蓬十载，游程万里。度关津、崎岖迢递。事事谙来，但悟了、般般总弃。只随缘、布裘芒履。
解冤结觅饭
作者：丘处机
朝代：元
体裁：词

北方一日，南方一日，共东西、四方交日。梦寐沉沉，且往来、游行销日。待佗年、道心开日。百年短景，都来几日。暗推排、今朝明日。不觉推排，到圣贤、嘉音来日。洞天开、是吾归日。
诉衷情·孤城寒角韵悠
作者：丘处机
朝代：元

孤城寒角韵悠？。风送入斜阳。池塘菡萏无色，兰畹有馀香。秋日短，暮天长。月华昌。空空寂照，荡荡虚心，一片清凉。
诉衷情九日后作
作者：丘处机
朝代：元

纷纷霜叶乱飘？。时令过重阳。黄花烂漫依槛，犹自吐清香。秋渐老，夜弥长。道情昌。云庵入定，法界游仙，不动凄凉。
诉衷情令
作者：丘处机
朝代：元
体裁：词

孤城寒角韵悠扬。风送入斜阳。池塘菡萏无色，兰畹有馀香。秋日短，暮天长。月华昌。空空寂照，荡荡虚心，一片清凉。
诉衷情令
作者：丘处机
朝代：元
体裁：词

纷纷霜叶乱飘扬。时令过重阳。黄花烂漫依槛，犹自吐清香。秋渐老，夜弥长。道情昌。云庵入定，法界游仙，不动凄凉。
诉衷情风景
作者：丘处机
朝代：元
体裁：词

长安风景古今奇。吾道少人知。天心地肺时正，生杀按枢机。灵物秀，玉芝肥。射虹霓。山头凝望，目下三川，压尽华夷。
贺圣朝·断云归岫
作者：丘处机
朝代：元
体裁：词

断云归岫，长空凝翠，宝鉴初圆。大光明宏照，亘流沙外，直过西天。人间是处，梦魂沈醉，歌舞华筵。道家门、别是一船清，暗开悟心田。
贺圣朝·洞天深处
作者：丘处机
朝代：元
体裁：词

洞天深处，良朋高会，逸兴无边。上丹霄飞至，广寒宫悄，掷下金钱。灵虚晃辉，睡魔奔送，玉兔婵娟。坐忘机、观透本来真，任法界周旋。
贺圣朝静夜
作者：丘处机
朝代：元
体裁：词

夕阳沉后，陇收残照，柏锁寒烟。向南溪独坐，顺风长听，一派鸣泉。迢迢永夜，事忘闲性，琴弄无弦。待云中、青鸟降祥时，证陆地神仙。
赴龙岩寺斋以诗题殿西庑
作者：丘处机
朝代：元
体裁：古风

杖藜欲访山中客，空山沈沈澹无色。夜来飞雪满岩阿，今日山光映天白。天高日下松风清，神游八极腾虚明。欲写山家本来面，道人活计无能名。
醉蓬莱·九月十八日西虢刘氏醮
作者：丘处机
朝代：元
体裁：词

乍三清鹤降，万里云收，昊天空翠。玉磬琅琅，动乾坤声锐。尽日修斋，虚堂设醮，庆大仙恩惠。满献霞觥，长歌妙曲，留连师意。二九良辰，菊花开遍，正是重阳，素秋佳气。烂漫香风，健飘飖丹桂。秀景稀逢，上真难遇，幸一时相际。雁影沉沙，蟾光照夜，醺醺同醉。
醉蓬莱九月十八日西虢刘氏醮
作者：丘处机
朝代：元

乍三清鹤降，万里云收，昊天空翠。玉磬琅琅，动乾坤声锐。尽日修斋，虚堂设醮，庆大仙恩惠。满献霞觥，长歌妙曲，留连师意。二九良辰，菊花开遍，正是重阳，素秋佳气。烂漫香风，健飘＊丹桂。秀景稀逢，上真难遇，幸一时相际。雁影沉沙，蟾光照夜，醺醺同醉。
金山
作者：丘处机
朝代：元
体裁：七言绝句

金山南面大河流，河曲盘桓尝素秋。秋水暮天山月上，清吟独啸夜光毬。
金莲出玉花·自述
作者：丘处机
朝代：元
体裁：词

蓬头垢面。不管形骸贫与贱。抱朴颐神。恬淡无忧乐本真。冰姿玉体。到了难趋趖土底。子羽潘安。泉下骷髅总一般。
金莲出玉花夏旱
作者：丘处机
朝代：元
体裁：词

时当正热。正值天高时雨阙。万里晴晖。云欲生来风旋吹。如炉天地。尽日炎炎熔暑气。物困人疲。忆得前春嫌雨时。
金莲出玉花案调名即减字木兰花得遇行化
作者：丘处机
朝代：元
体裁：词

重阳师父。昔日甘河曾得遇。大道心开。设教东游海上来。天涯回首。挈得吾乡三四友。魏国升遐。惊动秦川百万家。
金莲出玉花法门寺李生求
作者：丘处机
朝代：元
体裁：词

一团臭肉。千古迷人看不足。万种狂心。六道奔波浮更沉。天真佛性。昧了如何重显证。宝范仙宗。觉后凭君豁蔽蒙。
金莲出玉花自述
作者：丘处机
朝代：元

蓬头垢面。不管形骸贫与贱。抱朴颐神。恬淡无忧乐本真。冰姿玉体。到了难趋沉土底。子羽潘安。泉下骷髅总一般。
金莲出玉花至号州，与丹阳致魔作外界人被
作者：丘处机
朝代：元
体裁：词

登莱潍密。四海皆闻头插笔。爱诤多词。不肯饶人些子儿。余今向道。非似从前生计较。好弱都休。脑后如今没笔头。
金莲出玉花西虢南村
作者：丘处机
朝代：元
体裁：词

南村地胜。曲水横斜穿柳径。是处池塘。拍塞荷花映粉墙。高堂大厦。户户如屏堪入画。峻岭崇冈。日日生云遥降祥。
金莲出玉花青峰
作者：丘处机
朝代：元
体裁：词

云收雨霁。露出青峰寒骨势。野静天空。岌岌高横碧落中。南溪无景。与尔炎天销日永。永日题诗。不赋闲愁只赋伊。
雨中花令
作者：丘处机
朝代：元
体裁：词

一种灵苗体性殊。待秋风、冷透根株。散化开、百亿黄金嫩，照天地清虚。九日持来满座隅。坐中观、眼界如如。类长生、久视无凋谢，称作伴间居。
雪山
作者：丘处机
朝代：元
体裁：七言绝句

东山日夜笔濛鸿，晓色弥天万丈红。明月夜来飞出海，金光射透碧霄空。
雪山
作者：丘处机
朝代：元
体裁：七言律诗

当时悉达悟空晴，发轸初来燕子城。北至大河三月数，西临积雪半年程。不能隐地回风坐，却使弥天遂日行。行到水穷山尽处，斜阳依旧向西倾。
青天歌八章
作者：丘处机
朝代：元

我初开廓天地清，万户千门歌太平。有时一片黑云起，九窍万骸俱不宁。月下方堪把笛吹，一声响亮震华夷。惊起东方玉童子，倒骑白鹿如星驰。纵横自在无拘束，心不贪荣身不辱。閒唱壶中《白雪歌》，静调世外《阳春曲》。吾家此曲皆自然，管无孔兮琴无弦。得来惊破浮生梦，昼夜清音满洞天。
青天歌八章·其一
作者：丘处机
朝代：元
体裁：七言绝句

我初开廓天地清，万户千门歌太平。有时一片黑云起，九窍万骸俱不宁。
青天歌八章·其三
作者：丘处机
朝代：元
体裁：七言绝句

纵横自在无拘束，心不贪荣身不辱。閒唱壶中《白雪歌》，静调世外《阳春曲》。
青天歌八章·其二
作者：丘处机
朝代：元
体裁：七言绝句

月下方堪把笛吹，一声响亮震华夷。惊起东方玉童子，倒骑白鹿如星驰。
青天歌八章·其四
作者：丘处机
朝代：元
体裁：七言绝句

吾家此曲皆自然，管无孔兮琴无弦。得来惊破浮生梦，昼夜清音满洞天。
青莲池上·幽栖
作者：丘处机
朝代：元
体裁：词

一从东别长安道。西住磻溪庙，渐扣南山名迹杳。洪沟冷淡，土龛潇洒，北府何曾到。夜深陌上行人悄。独听岩前子规叫。切切松梢啼到晓。声声相劝，不如归去，争奈功夫少。
青莲池上客景金本注云，二首本名青玉案
作者：丘处机
朝代：元
体裁：词

重阳羽化登仙路。兄弟如何措。各各勤修生觉悟。通无入有，静思忘念，密考丹经祖。一时浩劫真容露。放荡情怀任诗句。直待人间功行具。云朋霞友，爽邀风月，笑指蓬瀛去。
青莲池上幽栖
作者：丘处机
朝代：元

一从东别长安道。西住？溪庙，渐扣南山名迹杳。洪沟冷淡，土龛潇洒，北府何曾到。夜深陌上行人悄。独听岩前子规叫。切切松梢啼到晓。声声相劝，不如归去，争奈功夫少。
题刘节使所藏显宗御画庄子像
作者：丘处机
朝代：元
体裁：古风

显宗好道当年壮，手笔南华古形状。南华去世千载馀，状貌风格知何如？只是今人重古道，彷佛气象加襟裾。至人胸中本无待，万窍吹嘘任天籁。杨韩嵇阮心不同，到了各归于大块。
题天坛二首
作者：丘处机
朝代：元

峨峨峻岭接云衢，古柏参差数万株。瑞草不容凡眼见，灵禽只傍道人呼。凿开洞府群仙降，炼就丹砂百怪除。福地名山何处有？长春即是小蓬壶。四面诸山若附庸，突然中起最高峰。每看晴日移坛影，常说寒潭卧黑龙。沆瀣要和千岁药，茯苓先斸万年松。拟寻活计参真趣，又隔烟萝第几重。
题天坛二首·其一
作者：丘处机
朝代：元
体裁：七言律诗

峨峨峻岭接云衢，古柏参差数万株。瑞草不容凡眼见，灵禽只傍道人呼。凿开洞府群仙降，炼就丹砂百怪除。福地名山何处有？长春即是小蓬壶。
题天坛二首·其二
作者：丘处机
朝代：元
体裁：七言律诗

四面诸山若附庸，突然中起最高峰。每看晴日移坛影，常说寒潭卧黑龙。沆瀣要和千岁药，茯苓先斸万年松。拟寻活计参真趣，又隔烟萝第几重。
风栖梧
作者：丘处机
朝代：元

今日思量当日故。知我前程，迢递时难度。福？不弘天不助。匆匆欲去无门去。走骨行尸心已悟。魂梦悠悠，且向？溪住。幸谢街坊豪杰户。
风栖梧寄东方学道者
作者：丘处机
朝代：元

天下风光何处好。八水三川，自古长安道。锦树屏山方曲绕。天涯海角谁能到。既是抛家须早早。云水登程，莫恋闲花草。直至潼关西岳庙。
风栖梧述怀
作者：丘处机
朝代：元

西转金乌朝白帝。东望银蟾，皓色笼青桂。渐扣南华排菊会。满斟北海醺醺醉。醉卧终南山色翠。山色清高，夜色无云蔽。一鸟不鸣风又细。
风栖梧道友见访于？溪
作者：丘处机
朝代：元

孤僻＊岩清净界。＊土安身，抱道忘知解。道友相看唯莫怪。贫闲守拙无相待。富贵功名堪倚赖。多是多非，尖凿多成败。玉食馨香终不耐。
鱼儿泺
作者：丘处机
朝代：元
体裁：七言律诗

北陆初寒自古称，沙陁三月尚凝冰。更寻若士为黄鹄，要识修鲲化大鹏。苏武北迁愁欲死，李陵南望去无凭。我今返学卢敖志，六合穷观最上乘。
鳌山
作者：丘处机
朝代：元
体裁：七言绝句

重冈复岭势崔嵬，照眼云山翠作堆。路转山腰三百曲，行人一步一徘徊。
鹧鸪天
作者：丘处机
朝代：元
体裁：词

一片顽心要似飞。引入千古不思归。幸遇明师因晓了，肯教熟境再相随。你来时，我却西。我今省悟即从伊。万劫轮回皆为汝，百般魔障更因谁。
黄鹤洞中仙景金本注云，三首本名卜算子
作者：丘处机
朝代：元
体裁：词

都要奔波走。谁肯坚心守。南北东西总一般，此外无佗有。踏尽铁鞋迷，不出庵门透。水到渠成本自然，行满功成就。
黄鹤洞中仙自述
作者：丘处机
朝代：元
体裁：词

故里在天涯，海上无名士。因遇终南陆地仙，挈我来游此。素爱断蓬飞，野鹤孤云志。顶笠披蓑人不知，便是风狂子。
黄鹤洞中仙虢县渭南＊里
作者：丘处机
朝代：元
体裁：词

此地风光胜。人物俱相应。水竹深藏数十家，户户知天命。我爱清虚景，策杖寻幽径。每日巡村转一遭，信步闲吟咏。
齐天乐忆法眷
作者：丘处机
朝代：元
体裁：词

自东离海上，元本三洲，四人同契。异域殊乡，同行并坐，终日相将游戏。谈玄论妙，究方外清虚，道家真味。唱和从容，一时法眷情何义。如今分显回然，苦志勤心，磨炼各逃倾逝。既昌飘零，难为会合，幽僻关山迢递。乾坤间隔，望落落犹如，晓星之势。再遇何年，驾云朝上帝。
＊心香
作者：丘处机
朝代：元

征雁回时，野菊＊斓。向深溪、古洞弯＊。孤吟静境，独炼还丹。被夜萧条，＊局促，坐艰难。一性参差，数载留连。到如今、方露因缘。琼珠达地，宝月通天。便出玲珑，忘机构，没孜煎。
＊心香景金本注云，二首本名行香子学道
作者：丘处机
朝代：元
体裁：词

大道无形。方寸何凭。在人人、智见高明。能降众欲，解断群情。作闹中闲，忙中静，浊中清。情态如婴。怀抱如冰。自蒙笼、觉破前程。吾言至嘱，君耳深听。下十分功，十分志，十分诚。
冬日
作者：丘巨源
朝代：元
体裁：五言律诗

粗喜农功毕，仍耽夜兴长。移蔬充岁计，艺麦续资粮。桑落新风味，松明耿夜光。结茅乘屋亟，户外任冰霜。
夜坐
作者：丘巨源
朝代：元
体裁：五言律诗

静坐书斋夜，萧然一事无。松声应月户，竹火笑寒炉。倦读缄昏睫，疏吟惜断须。浮生缘底事，兀兀付团蒲。
拟大暑运金气
作者：丘巨源
朝代：元
体裁：古风

大暑运金气，火盛金未逮。炎蒸毒我肠，沾汗苦浃背。夏暑民尚咨，秋暑胡弗憝。四时递迁斡，功成所宜退。金张侈贵盛，貂珥累数代。许史擅世宠，第宅俪广内。满盈不知止，一跌竟何悔。仲连却秦军，好爵不我爱。隆隆炎赫中，高风千古在。
周玄初祈晴诗
作者：丘民
朝代：元
体裁：古风

阏逢岁之半，白祲白如烟。野人不敢出，封户听雨眠。梦跨苍精龙，六丁相后先。手持五色石，直欲补漏天。刚风忽引去，天门方洞然。忽见一道士，青眉长娟娟。绿章幂紫霞，稽首上帝前。上陈太守辞，下述万姓瘨。稌无一尺苗，潦涵累百廛。阴霓走白日，黑蜧嘘长川。百怪不自閟，三光何由宣。帝怒叱力士，磔裂无留连。即遣东王公，高掣羲和鞭。金鸡恍惊觉，日出搏桑颠。
周玄初祈晴诗
作者：丘民
朝代：元

阏逢岁之半，白祲白如烟。野人不敢出，封户听雨眠。梦跨苍精龙，六丁相后先。手持五色石，直欲补漏天。刚风忽引去，天门方洞然。忽见一道士，青眉长娟娟。绿章缡紫霞，稽首上帝前。上陈太守辞，下述万姓癫。稌无一尺苗，潦涵累百廛。阴霓走白日，黑蜧嘘长川。百怪不自珣，三光何由宣。帝怒叱力士，磔裂无留连。即遣东王公，高掣羲和鞭。金鸡恍惊觉，日出榑桑颠。
和顾阿瑛平湖草堂诗
作者：丘民
朝代：元
体裁：七言律诗

十二行窝总是春，平家湖上草堂新。养来白鹤须教舞，浴出花骢不受驯。桂树漫歌招隐士，鹿门今属姓庞人。锦囊合贮诗千首，声价流传海内民。
至正辛丑秋七月十有三日唱和诗得僧字
作者：丘民
朝代：元
体裁：古风

上方郁嵯峨，遥睇青云层。馀霏不成霭，朝阳射觚棱。双湖镜光彻，凉飙涤烦蒸。轻裳欲飘飖，短发仍鬅鬙。纵观极夷旷，颇觉秋气澄。载瞻雷音堂，招摇肃高僧。英英竹坞云，耿耿萝龛灯。氍毹天花满，炉香夕烟凝。散坐百虑息，幽怀讵能胜。涧泉煮芹葵，山盘罗芡菱。伊余风姿美，歌游厕宾朋。世事良可叹，有酒当如渑。
送友人之杭
作者：丘民
朝代：元

又随南雁度钱塘，不道并州是故乡。江上秋风莼菜美，山中春雨石田荒。杜陵老去宁忘蜀，江总归来不是梁。欲采芙蓉赠君去，锦云零落倍凄凉。
送友人之杭
作者：丘民
朝代：元
体裁：七言律诗

又随南雁度钱塘，不道并州是故乡。江上秋风莼菜美，山中春雨石田荒。杜陵老去宁忘蜀，江总归来不是梁。欲采芙蓉赠君去，锦云零落倚凄凉。
题柯博士竹
作者：丘民
朝代：元
体裁：七言律诗

奎章阁下文明日，遍写琅玕寄远游。疏雨夜啼湘女泪，飞鸾朝下羽人丘。月移帘影金闺梦，风度箫声玉宇秋。几见画图怜往事，碧云零乱使人愁。
题水村图
作者：东南仲
朝代：元

空林有影连山远，流水无声带雁寒。自是渔樵真乐处，不知图屋与谁看。
中洲
作者：严士贞
朝代：元
体裁：七言律诗

文运今随地气回，一洲横拥翠成堆。波纹轻漾鱼鳞细，水势中分燕尾开。漠漠云连朱紫渡，迢迢滩接上津台。试观图志多佳谶，须向巍科掇大魁。
仙师岩
作者：严士贞
朝代：元
体裁：七言律诗

地僻游人到者稀，参天老蔓挂斜晖。寒潭水静蜿蜒蛰，石壁云生蝙蝠飞。列嶂背阴林影薄，空岩溜雨日光微。我来不见仙师面，太息无言独自归。
冰壶道院
作者：严士贞
朝代：元
体裁：七言律诗

官居潇洒似冰壶，佳致真堪入画图。风月一川归道院，桃花千树胜玄都。水香入袂池光淡，空翠浮觞景象殊。竟日逍遥閒燕坐，从教尘世自荣枯。
净严院
作者：严士贞
朝代：元
体裁：七言律诗

乘兴从容到梵天，一村花柳映平川。溪梅有伴当松坞，野稗无根满稻田。浮世升沈安足计，宦游奔走亦堪怜。早知万事皆虚幻，争似西轩听雨眠。
净刹禅院
作者：严士贞
朝代：元
体裁：七言律诗

瓣香来礼大唐僧，劈箭机锋愧未能。露地古碑封紫藓，参天老木蔓苍藤。粟藏世界三千阔，烟锁楼台十二层。见说老禅无一事，犹披破衲读传灯。
净胜院
作者：严士贞
朝代：元
体裁：七言律诗

行穿佛岭过雷峰，笑却篮舆入梵宫。蒲涧草香凝晚照，松楸叶落乱秋风。谛观生死皆如梦，深悟荣华总是空。千载九原那可作，楚天寥廓叫孤鸿。
分䑸
作者：严士贞
朝代：元
体裁：七言绝句

高丽辽阳各问津，半洋分路可伤神。风帆相别东西去，君向潇湘我向秦。
劈箭桥
作者：严士贞
朝代：元
体裁：七言律诗

山际飞梁似跨鳌，沤麻池涌带奔涛。林间虎啸风初起，洞口猿啼月正高。未把机锋酬劈箭，閒拈落叶泛轻舠。朝来独向溪头立，添得桃花浪半篙。
华陂
作者：严士贞
朝代：元
体裁：七言律诗

源出西江一派遥，华陂如练白迢迢。残霞映水光凌乱，返照穿林影动摇。钓叟求鱼归酒市，牧童骑犊过溪桥。青山有约吾当隐，不用幽人折简招。
南峰亭
作者：严士贞
朝代：元
体裁：七言律诗

突兀高亭少客过，古苔分径入烟萝。山城隐隐楼台起，县圃幽幽花木多。晴鸽带簧鸣远汉，冻蝉攀叶坠危柯。摩挲石刻空怀感，无限凉风生夕波。
台山
作者：严士贞
朝代：元
体裁：七言律诗

乘兴行歌上古台，众峰环处一徘徊。怪松岁老萦苍蔓，小殿春深长绿苔。雾暗两池龙隐见，烟消万里鸟飞回。山头老妪知消息，惊问适从何处来。
吐船
作者：严士贞
朝代：元
体裁：七言绝句

不知饥饱只思眠，无病清流口角涎。自笑先生独醒者，长留一瓮在头边。
吕公洞
作者：严士贞
朝代：元
体裁：七言律诗

洞外山如列画屏，洞中人憩吕仙亭。醉犹赴约游蓬岛，狂复飞吟过洞庭。铁笛一声仙鹤舞，瑶琴三弄老龙听。要知铛外真消息，不在黄庭内景经。
善因院
作者：严士贞
朝代：元
体裁：七言律诗

缓辔郊原客少逢，偶来寻旧过禅宫。鼓钟杂沓喧终日，金碧参差出半空。疏竹轩窗常隐雾，长松殿阁独吟风。老僧不会西来意，自倚阑干送去鸿。
处士家山
作者：严士贞
朝代：元
体裁：七言律诗

逋仙骨冷不容呼，百世清风尚可㪺。縳屋数椽依后圃，种梅千树碍西湖。遂初遗迹今安有，处士高标世岂无。谁解为君重起废，忍看荆棘半荒芜。
定明院
作者：严士贞
朝代：元
体裁：七言律诗

西山胜处拥僧庐，三刹相望鼎势居。鱼板声沈禅定后，龙池波静雨晴初。粉牌高揭梁溪墨，贝叶深藏竺国书。几度来游归便晚，一钩明月照凉裾。
宝林院
作者：严士贞
朝代：元
体裁：七言律诗

断香浮月暮钟微，石径生苔屐齿稀。犬吠白云知客至，猿升青嶂玩僧归。空山振锡金环响，深夜谭禅玉麈挥。一自心心相继后，宗门谁更说传衣。
宝界院
作者：严士贞
朝代：元
体裁：七言律诗

宝界深幽隐翠巅，赐名犹记治平年。欲偿平日看山债，须结多生煮茗缘。风勒松声来枕上，月迁梅影到窗前。这般清福谁人受，输与山僧抱膝眠。
寿圣观
作者：严士贞
朝代：元
体裁：七言律诗

来游磊石访玄关，雨渍莓苔绕砌斑。岁月如流宫殿废，溪山无主鼓钟閒。数声渔唱苍茫外，一片仙碑紫翠间。独拄瘦筇空伫立，竹松疏处看银山。
尘外亭
作者：严士贞
朝代：元
体裁：七言律诗

瞰郭千山列翠屏，朝霞如绮翳林扃。钩帘静看人间世，散策閒登物外亭。雨后长松时落子，风前孤鹤自梳翎。却怜汨没无知者，终日纷纷几醉醒。
山谷书堂
作者：严士贞
朝代：元
体裁：七言律诗

堂瞰金城小阜颠，至今松竹尚依然。墨池彷佛如双井，画栋摧残又百年。未有贤豪论复古，谩搜遗迹付新编。嗟予几度来游此，最爱苍波石笋联。
常清禅院
作者：严士贞
朝代：元
体裁：七言律诗

禅关寂寂几经秋，今日重来话旧游。竹径烟消残雪在，莲池春泮断冰流。老僧肃客开禅榻，稚子煎茶洗建瓯。说与同游二三子，好题佳句继前修。
广仁院
作者：严士贞
朝代：元
体裁：七言律诗

几度寻幽到此山，城根清溜响潺潺。僧游南岳经年别，门对西溪尽日閒。水气引凉生竹榻，禽栖带暝入松关。要知自性元无二，何用楞严辨八还。
广德观
作者：严士贞
朝代：元
体裁：七言律诗

瑶台琼馆古朱砂，知是神仙第一家。不向山中餐柏实，却来溪上看桃花。玉壶春暖融琼液，金鼎朝寒护碧霞。须待三千功行满，御风同驾五云车。
彭月
作者：严士贞
朝代：元
体裁：七言绝句

彭月怀沙小更肥，团脐风味颇相宜。菊花新酒何辜负，正是橙黄橘绿时。
慈氏阁
作者：严士贞
朝代：元
体裁：七言律诗

万里江山纳画栏，鸟飞无尽又空还。西连晓楚沧茫外，东接晴吴杳霭间。字等明珠还合浦，经留贝叶镇名山。谁知当日岩头境，今作桃溪第一关。
揉蓝井
作者：严士贞
朝代：元
体裁：七言律诗

西山古井久知名，色若揉蓝自古今。晓雾氤氲通地气，寒泉澄澹见天心。层阑四面苍苔合，脩绠千寻碧甃深。梦觉辘轳声断续，五更残月半楼阴。
文昌阁
作者：严士贞
朝代：元
体裁：七言律诗

文昌高阁接虚明，下视尘寰草树平。万里长空浮雾气，半林修竹带秋声。危栏独倚浑无赖，幽鸟频啼却有情。茗饮一杯风两腋，横吹铁笛上瑶京。
斗洞
作者：严士贞
朝代：元
体裁：七言律诗

境入龙陂气象清，竹篱茅舍最关情。峰回路转六七里，林静鸟啼三两声。犬吠篱边窥客过，樵归洞口看云生。兹游莫道求碑石，只为观山也合行。
方山
作者：严士贞
朝代：元
体裁：七言律诗

遥望群峰拥翠鬟，登临殊觉倦跻攀。枯藤倒挂长松上，峻瀑斜飞两峡间。龙卷云归常带雨，犬随人去自登山。湫池只在危岑顶，欲启瑶函论大还。
春草亭
作者：严士贞
朝代：元
体裁：七言律诗

金猊烟满紫檀香，徙倚危栏万虑忘。夜雨池塘生细草，春风亭馆暗垂杨。王孙信断家千里，楚客魂消天一方。移向濂溪窗外看，无边意思自悠长。
普慧院
作者：严士贞
朝代：元
体裁：七言律诗

众峰回合水萦纡，瓦屋螺青映碧虚。露滴松梢惊宿鹤，风开萍面见游鱼。佛曾度劫生尘网，僧不知年读梵书。人说谨斋幽宅近，细观碑刻独踌躇。
月地云阶
作者：严士贞
朝代：元
体裁：七言律诗

采撷芳馨玩玉妃，夜阑偏觉倍伤悲。月明满地寒香动，云散空阶瘦影移。一代豪华馀淡墨，百年兴废付残碑。冻吟独立谁相忆，惟有林间白鹤知。
望仙观
作者：严士贞
朝代：元
体裁：七言律诗

楼阁峥嵘接断阡，旌阳曾历旧山川。飞神谒帝三清所，拔宅凌空八百年。夜醉人皆迷炭妇，昼眠余独爱茶仙。翛然独凭阑干久，如在西山烟雨边。
朱紫渡
作者：严士贞
朝代：元
体裁：七言律诗

溪烟淡淡雨初晴，日射波光上下明。疋马独从官渡过，同舟谁识此时情。潭深静见楼台影，地僻犹闻钟磬声。古庙一区津口立，神鸦争解赋将迎。
栖真院
作者：严士贞
朝代：元
体裁：七言律诗

梵音杳杳隔溪闻，金刹晴岚午未分。荒藓沿阶留浅晕，残花坠水起圆纹。苍鲸吸破千山月，白鸟冲开半岭云。却羡老僧忘世虑，结趺相对倚炉熏。
桃花洞
作者：严士贞
朝代：元
体裁：古风

偶来溪上访桃源，惟见蒸红照碧川。流水盘回三四里，青山开辟几千年。烟霞缥缈疑无路，不是渔郎曾到此，岂知平地有神仙。
棹舱
作者：严士贞
朝代：元
体裁：七言绝句

棹篷回舱放还收，欹侧安身不自由。祗恐前村无宿处，斜风细雨转船头。
江海阁
作者：严士贞
朝代：元
体裁：七言律诗

两贤相继此鸣琴，百代遗规尚可寻。江海素存廊庙志，市朝难变水云心。游鱼雨后吹新沫，幽鸟风前献好音。何必向人询政迹，溪边桑柘久成阴。
沤麻池
作者：严士贞
朝代：元
体裁：七言律诗

一沼寒光宝鉴开，禅人于此独徘徊。箨龙引水循徐下，山鸟衔花出洞来。劈箭桥幽空贮月，盘陀石古半生苔。灌溪莫道无人见，险似瞿塘滟滪堆。
泉陂市
作者：严士贞
朝代：元
体裁：七言律诗

茆店鸡鸣户半开，终朝贾客自喧豗。冻云不放台山出，春信倍添溪水来。湖海半生空笔研，乾坤万事付樽罍。堪嗟眯目红尘者，竞较锱铢亦鄙哉。
法原院
作者：严士贞
朝代：元
体裁：七言律诗

碧巘唐朝古道场，暗浮空翠湿衣裳。老僧踏破松阴雪，幽鸟栖残木末霜。佛刹废兴诚有数，物情兴歇自无常。身閒暂借禅房宿，月照千山午夜长。
海味
作者：严士贞
朝代：元
体裁：七言绝句

海味新来数得餐，梢人收拾日登船。钱唐江下亲曾见，卖得风流别一船。
海船
作者：严士贞
朝代：元
体裁：七言绝句

轻装方解尽无遗，风挟双篷水面飞。却被沙头渔父笑，满船空载月明归。
海边山
作者：严士贞
朝代：元
体裁：七言绝句

海上千山与万洲，谁知风土属何州。年年六月粮船过，不上灵岩即虎丘。
海鱼
作者：严士贞
朝代：元
体裁：七言绝句

剑鬣如山海面浮，巨腮嘘浪势吞舟。叮咛大客寻竿饵，稚子敲针作钓钩。
渔郎仙露
作者：严士贞
朝代：元
体裁：七言律诗

一入仙源云水乡，双津隐隐听鸣榔。放船洞口烟霞远，对奕山中日月长。乱石怪松千古秀，奇花灵草四时香。客来莫问秦时事，但摘蟠桃试一尝。
温司空祠堂
作者：严士贞
朝代：元
体裁：七言律诗

乡闾争说故司空，保障真为一世雄。宿草薶云迷古墓，断碑无字仆荒丛。祠堂已敞儒宫内，香火犹存佛寺中。独立灵塘加向暮，萧萧黄叶起悲风。
灵女山
作者：严士贞
朝代：元
体裁：七言律诗

拄破风烟上古城，景于高处眼偏明。当年灵女知何在，此日幽人独自耕。隐隐牛羊山脊见，凄凄鸡犬石中行。暮云隔断蓬瀛路，空想乘鸾返玉京。
甘棠桥
作者：严士贞
朝代：元
体裁：七言律诗

乖厓遗爱寄甘棠，翼翼飞桥跨小塘。春暖莺穿杨柳影，天晴鱼动藻蘅香。客凭幽槛观邻寺，风递残花过短墙。一自大参题品后，何人重写入诗章。
白云芳草
作者：严士贞
朝代：元
体裁：七言律诗

莲花池上忆同游，客去亭空几度秋。绿水青山情黯黯，白云芳草思悠悠。吟馀转觉春光媚，笑罢那知岁月留。独倚栏杆无一语，聊凭诗句写新愁。
白羊洞
作者：严士贞
朝代：元
体裁：七言律诗

绝顶高寒境界幽，倚筇舒啸豁吟眸。绕林笋蕨香初动，夹道松杉翠欲流。赤豹啼时山月晓，白羊眠处洞云秋。乡民岁乞灵泉水，一滴天瓢遍九州。
盐城县
作者：严士贞
朝代：元
体裁：七言绝句

茆亭数户日烧盐，一角荒城浸海天。忆似扬州三二月，春风十里捲珠帘。
盟鸥亭
作者：严士贞
朝代：元
体裁：七言律诗

一亭孤枕钓鱼矶，几度登临送落晖。苍狗悠扬多变态，白鸥相对自忘机。剑攒峭壁危如削，舟下前滩疾若飞。我已结盟于此久，任他车马羡轻肥。
石塔
作者：严士贞
朝代：元
体裁：七言律诗

高标千载碍飞鸿，夜半毫光射碧空。俯视烟霞笼左右，平窥日月转西东。款题始自南唐末，舍利流传西土中。八万四千留宇内，分明便可见真宗。
石枧市
作者：严士贞
朝代：元
体裁：七言律诗

一簇楼台倚晚晴，疏钟遥送隔林声。趁墟人去市桥静，罢钓翁归溪水清。林木萧萧笼日落，酒旗猎猎带风轻。陂头更有梅千树，容我閒吟曳策行。
石枧陂
作者：严士贞
朝代：元
体裁：七言律诗

为爱临陂千树梅，行吟终日独徘徊。云开古寺依青嶂，亭立丰碑锁绿苔。山色远携秋色至，滩声祗挟雨声来。平生最喜搜遗迹，到此令人不忍回。
神仙
作者：严士贞
朝代：元
体裁：七言绝句

从来见说海无边，四际云涛碧洞天。昨夜神仙山下过，笙歌引至画堂前。
罗汉岩
作者：严士贞
朝代：元
体裁：七言律诗

谷邃山深云作堆，水源穷处梵宫开。隈岩石藏何年转，飞锡高僧近日回。翠竹黄花皆佛事，断桥流水小天台。超然步出松关外，尘世纷纷付劫灰。
美美亭
作者：严士贞
朝代：元
体裁：古风

独上高亭步绿苔，江山如对画图开。桃溪春暖鱼生子，竹径风清鹤引媒。漠漠轻烟舒复卷，悠悠小艇去还来，长笛一声吹落梅。
胜果院
作者：严士贞
朝代：元
体裁：七言律诗

兰若萧然傍翠微，市喧遮断息尘机。春深游客常过院，日暮残僧独掩扉。燕拂旧泥沾几案，鹤摇清露滴裳衣。吟馀一掬寒泉水，始觉浮生万事非。
花村
作者：严士贞
朝代：元
体裁：七言律诗

池塘风漾縠波轻，小立悠然快客情。红杏开时惟客过，绿杨垂处有莺鸣。歌声缭绕帘栊昼，笑语腾欢巷陌晴。幸有牧童遥指似，不妨游赏乐升平。
葛仙山
作者：严士贞
朝代：元
体裁：七言律诗

连峰千仞插云间，真驭飘然迥莫攀。丹井空存泉脉脉，灵坛惟见藓斑斑。惊人仙鼠常跳踯，采药仙僮自往还。我欲扪萝登绝顶，凌风长啸扣玄关。
辽阳
作者：严士贞
朝代：元
体裁：七言绝句

辽阳别是个乾坤，东望瀰漫远浪奔。问道锦州何处是，牧童遥指杏花村。
遗文堂
作者：严士贞
朝代：元
体裁：七言律诗

支筇访古入祗园，静看先贤笔法玄。迅若怒蜺驰抉石，雄如老骥渴奔泉。山藏宿雨苍碑润，僧打遗文妙墨鲜。文字性空忘结习，却来重了住山缘。
金山
作者：严士贞
朝代：元
体裁：七言律诗

乱山深处一丛林，湮废知经几百春。落日携壶过岭客，清晨入洞采金人。藤垂古庙林鸦噪，草没荒台野雉驯。应笑微官贪厚利，当年埋玉已成尘。
钓雪亭
作者：严士贞
朝代：元
体裁：七言律诗

钓雪遗踪此尚存，山川迁变却谁论。鱼吹细浪摇轻縠，鸦带残阳过别村。列岫横铺天淡淡，中洲独露水沄沄。遂初去后亭荒久，吊古令人欲断魂。
铜钟山
作者：严士贞
朝代：元
体裁：七言律诗

佛屋高高闯碧巅，图经犹载旧因缘。钟随巨浪飘何远，铛没深潭不记年。石燕雨馀归洞穴，山禽日暖戏清泉。五更不听鲸音响，空有虚名百世传。
雨山
作者：严士贞
朝代：元
体裁：七言律诗

独立松边看五峰，峥嵘变态自无穷。烟云尽日常疑雨，泉石经年不御风。樵客往还朝暮见，诗人登眺古今同。回头东望通羊境，兴入匡山第几重。
青山岩
作者：严士贞
朝代：元
体裁：七言律诗

古木千章锁翠峦，渊潭深靓老龙蟠。山高不雨云常冻，岩邃无风夏亦寒。石壁巍巍开洞府，泉流㶁㶁下溪滩。人间清绝无穷境，输与幽人子细看。
香雾亭
作者：严士贞
朝代：元
体裁：七言律诗

香雾遗基尚宛然，春来惟见草芊芊。一庭花影留禽语，半亩松阴借鹤眠。郁郁新篁呈晓露，依依高柳拂晴烟。寻芳谁记前朝事，谩想风光似昔年。
鲁溪岩
作者：严士贞
朝代：元
体裁：七言律诗

嵯峨绝壁倚空青，洞府寥寥夜不扃。半里寒沙留虎迹，一岩阴气带龙腥。败蓬飘泊疑通海，虚窍玲珑仰见星。秉炬莫言深不测，冥搜吾欲问仙灵。
龙泉院
作者：严士贞
朝代：元
体裁：七言律诗

招提楼阁出烟林，俯映陂潭万丈深。半榻冷云侵客睡，一窗风雨听龙吟。沧波石笋罗僧供，落涧寒泉演法音。试问当时移寺意，有谁能话遂初心。
【双调】寿阳曲
作者：严忠济
朝代：元

三闾些，伍子歌，利名场几人参破？算来都不如蓝采和，被这几文钱把这小儿瞒过。
双调·寿阳曲
作者：严忠济
朝代：元

三闾些，伍子歌，利名阳几人参破？算来都不如蓝采和，被这几文钱把这小儿瞒过。
天净沙
作者：严忠济
朝代：元

宁可少活十年，休得一日无权。大丈夫时乖命蹇。有朝一日天随人愿，赛田文养客三千！
天净沙·宁可少活十年
作者：严忠济
朝代：元

宁可少活十年，休得一日无权，大丈夫时乖命蹇。有朝一日天随人愿，赛田文养客三千。
越调·天净沙
作者：严忠济
朝代：元

宁可少活十年，休得一日无权，大丈夫时乘命蹇。
有朝一日天随人愿，赛田文养客三千。
和西湖竹枝词
作者：严恭
朝代：元

湖中女儿不解愁，三三荡桨百花洲。贪看花间双蛱蝶，不知飞上玉搔头。
韩王堂雪
作者：严春山
朝代：元
体裁：七言律诗

帝星夜度紫薇宫，滕六先驱拥玉骢。立处袍生风絮白，坐间䄄煖地炉红。宋家数百年天下，晋第两三杯酒中。榻外有人方鼾睡，梦回花月小楼东。
洮湖
作者：严瑄
朝代：元
体裁：七言律诗

远水长天入望赊，有人当槛岸乌纱。八风不动飞孤鹜，万顷无垠浴落霞。渔父垂纶秋练净，商人停棹夕阳斜。直疑身在冰壶里，孺子歌残兴未涯。
独秀山
作者：严瑄
朝代：元
体裁：七言绝句

一峰秀色耸晴空，叠嶂层峦望不穷。万仞划开天半碧，五更先见日初红。
贞女祠
作者：严瑄
朝代：元
体裁：七言绝句

残碑拂拭认前朝，万古贞魂不可招。惆怅濑江东去水，野烟汀树共萧萧。
题王叔明听雨楼图
作者：严瑄
朝代：元
体裁：古风

层檐集夙溜，深砌走鸣瀑。馀声殷天籁，清气入林屋。风波任喧汹，燕坐瞑双目。寘身得萧爽，洗耳绝尘俗。香穗郁水沈，帘花映湘竹。篝灯动春酌，剪韭留夜宿。与客对床眠，清谈未云足。
七月十六夜海上看月二首
作者：乃贤
朝代：元

楼船留客宴良宵，坐看冰轮出海潮。却忆去年滦水上，夜深孤馆雪萧萧。征人七月度榆关，貂鼠裁衣尚怯寒。不信江南今夜月，有人挥扇著冰纨。
七月十六夜海上看月二首·其一
作者：乃贤
朝代：元

楼船留客宴良宵，坐看冰轮出海潮。却忆去年滦水上，夜深孤馆雪萧萧。
七月十六夜海上看月二首·其二
作者：乃贤
朝代：元

征人七月度榆关，貂鼠裁衣尚怯寒。不信江南今夜月，有人挥扇著冰纨。
三峰山歌
作者：乃贤
朝代：元

落日惨淡黄云低，悬崖古树攒幽溪。三峰山头独长啸，立马四顾风凄凄。溪边老翁行伛偻，劝我停骖为君语。山前今日耕种场，谁识当年战争苦。金原昔在贞祐间，边尘四起民彫残。燕京既失汴京破，区区恃此为河山。大元太子神且武，万里长驱若风雨。鏖兵大雪三将死，流血成河骨成堵。朱鸾应瑞黄河清，圣人启运乾坤宁。当时流离别乡井，归来白发歌承平。旷野天寒霜簌簌，夜静愁闻山鬼哭。至今垄上牧羊儿，犹向草根寻断镞。论功卫霍名先收，黄金铸印身封侯。英雄半死锋镝下，何人酹酒浇荒丘。
三月十日得小儿安童书
作者：乃贤
朝代：元

辞家海上忽三年，念汝令人思惘然。万里书来春欲暮，一庭花落夜无眠。贾生空抱忧时策，季子难求负郭田。但得南归茅屋底，尽将书册教灯前。
予有山水图留倪仲恺大师斋中久未得题品一日危太朴应奉谓余曰昔人皆以酒解酲子能作歌求诗亦此意也遂成古诗一章以趣之
作者：乃贤
朝代：元

野人筑屋青山底。绿筱娟娟荫秋水。天涯作客想江南，乞君题诗画图里。画图叠嶂云钩连，汀花岸草春依然。对此令人动归兴，却思把钓清溪边。一束残书挂牛角，大笑青天看日落。窗下孤灯夜雨深，人间万事秋云薄。明年我亦去山阴，君归泛雪须相寻。草堂下榻看图画，与君酌酒听君吟。
京城春日二首
作者：乃贤
朝代：元

三日诸郎儤直閒，绕城骑马借花看。晚来金水河边路，柳絮纷纷扑绣鞍。黄鹤楼东卖酒家，王孙清晓驻游车。宝钗换得葡萄去，今日城东看杏花。
京城春日二首
作者：乃贤
朝代：元

官闸冰消绿漫堤，落花流水五门西。黄鹂不管春深浅，飞入南城树上啼。新样双鬟束御罗，叠骑骄马粉墙过。回头笑指银瓶内，官酒谁家索较多。
京城春日二首·其一
作者：乃贤
朝代：元

三日诸郎儤直閒，绕城骑马借花看。晚来金水河边路，柳絮纷纷扑绣鞍。
京城春日二首·其一
作者：乃贤
朝代：元

官闸冰消绿漫堤，落花流水五门西。黄鹂不管春深浅，飞入南城树上啼。
京城春日二首·其二
作者：乃贤
朝代：元

新样双鬟束御罗，叠骑骄马粉墙过。回头笑指银瓶内，官酒谁家索较多。
京城春日二首·其二
作者：乃贤
朝代：元

黄鹤楼东卖酒家，王孙清晓驻游车。宝钗换得葡萄去，今日城东看杏花。
京城杂言六首
作者：乃贤
朝代：元

神京极高峻，风露恒泠然。憧憧十二门，车马如云烟。紫霞拥宫阙，王气浮山川。峨峨龙虎台，日月开中天。圣祖肇洪业，永保万亿年。世皇事开拓，揽策群雾清。完颜据中原，一鼓削蔡城。赵氏守南壤，再鼓宗祚倾。车书既混一，田野安农耕。向非圣人出，何能遂吾生。丘公神仙流，学道青海东。维时儒教师，矫矫真天龙。乾坤始开廓，鱼水欣相从。扣马谏不杀，嘉辞动天容。保此一言善，元祚垂无穷。居庸土高厚，民物何雄强。老稚尚弓猎，不复知耕桑。射雕阴山北，饮马长城旁。驼羊足甘旨，貂鼠充衣裳。酒酣拔剑舞，四顾天茫茫。高槐拱朱垣，楼阁倚空起。剑佩何陆离，车马若流水。昔有社稷臣，艰难辟荆枳。歃血饮黑河，剖券著青史。国家感勋劳，报施及孙子。千金筑高台，远致天下士。郭生去千载，闻者尚兴起。我亦慷慨人，投笔弃田里。平生十万言，抱之献天子。九关虎豹严，抚卷发长喟。
京城杂言六首·其一
作者：乃贤
朝代：元

神京极高峻，风露恒泠然。憧憧十二门，车马如云烟。紫霞拥宫阙，王气浮山川。峨峨龙虎台，日月开中天。圣祖肇洪业，永保万亿年。
京城杂言六首·其三
作者：乃贤
朝代：元

丘公神仙流，学道青海东。维时儒教师，矫矫真天龙。乾坤始开廓，鱼水欣相从。扣马谏不杀，嘉辞动天容。保此一言善，元祚垂无穷。
京城杂言六首·其二
作者：乃贤
朝代：元

世皇事开拓，揽策群雾清。完颜据中原，一鼓削蔡城。赵氏守南壤，再鼓宗祚倾。车书既混一，田野安农耕。向非圣人出，何能遂吾生。
京城杂言六首·其五
作者：乃贤
朝代：元

高槐拱朱垣，楼阁倚空起。剑佩何陆离，车马若流水。昔有社稷臣，艰难辟荆枳。歃血饮黑河，剖券著青史。国家感勋劳，报施及孙子。
京城杂言六首·其六
作者：乃贤
朝代：元

千金筑高台，远致天下士。郭生去千载，闻者尚兴起。我亦慷慨人，投笔弃田里。平生十万言，抱之献天子。九关虎豹严，抚卷发长喟。
京城杂言六首·其四
作者：乃贤
朝代：元

居庸土高厚，民物何雄强。老稚尚弓猎，不复知耕桑。射雕阴山北，饮马长城旁。驼羊足甘旨，貂鼠充衣裳。酒酣拔剑舞，四顾天茫茫。
京城燕
作者：乃贤
朝代：元

三月京城寒悄悄，燕子初来怯清晓。河堤柳弱冰未消，墙角杏花红萼小。主家帘幕重重垂，衔芹却向檐间飞。托巢未稳井桐坠，翩翩又向天南归。君不见旧时王谢多楼阁，青琐无尘卷珠箔。海棠花外春雨晴，芙蓉叶上秋霜薄。
仙居县杜氏二真庙诗
作者：乃贤
朝代：元

君不见潇湘江上斑斑竹，雨洒疏林泪痕绿。又不见金溪县里两婵娟，身化白金金渐复。至今九疑山下大江西，窈窕祠堂依古木。仙居更有杜贞娥，千古清风凛相续。贞娥鬻饼东阳市，厨人相挑愤投齿。捉刀夜断贼奴头，勇烈真同丈夫子。脱身窜匿来孟溪，木食涧饮幽岩栖。茕茕姊妹自相保，天寒愁听哀猿啼。夜雨奔流溢山趾，月黑溪深黯无底。呜呼双娥同溺死，玉骨藤缠高树里。开元贤令衔馀哀，筑祠却傍苍崖开。悲风萧萧落山叶，精灵日暮犹归来。陈侯自是古零后，来作仙居民父母。衔香赤脚祷龙湫，秋日甘霖起枯朽。去年飞章彻九阍，紫绫裁诰褒贞魂。鸾车孔盖蔽白日，仿佛来谢朝家恩。男儿堂堂躯七尺，忍诟含羞污简册。何如贞惠贞淑两真仙，万古千秋长庙食。
使归
作者：乃贤
朝代：元

白头万里喜来归，小院深深过客稀。睡起无题开锦橐，春来多病怯罗衣。流莺乱蹴残红溜，乳燕连穿散絮飞。莫道山房浑寂寞，卧听小女学鸣机。
刘舍人桃花马歌
作者：乃贤
朝代：元

青丝骏马桃花色，翠鞍玉辔黄金勒。奚奴牵出不敢骑，道上行人争爱惜。往时曾遇李将军，汗流赤血气如云。朝刷黄河暮南粤，沙场百战成奇勋。归来无心伏槽枥，顿辔长鸣思奋力。东家白面绣衣郎，千金买去游南陌。昨朝校猎向城隅，万人争说天下无。夜归不怕霸陵尉，玉鞭醉打苍头奴。画烛银屏欢彻曙，一朝金尽宾朋去。可怜骄马属谁家？断缰犹系阶前树。君不见西家款段三十年，青刍满枥菽满田。老翁不识城下路，骑看射猎南山边。
刘蕡祠
作者：乃贤
朝代：元

入郭日已暝，惨淡枫叶赤。鞠躬荒祠下，低回想遗直。刘君素忠愤，伏阙论邦国。痛陈腹心祸，竟罹考功斥。馀子尽鶱腾，郁郁负惭色。乡人仰高谊，千载崇庙食。悲歌风萧萧，感慨情恻恻。出门无行人，凉月照东壁。
北邙山歌
作者：乃贤
朝代：元

北邙山高云嵯峨，山前日日闻挽歌。千金买穴望卿相，不道洛阳人葬多。长安归来锦衣客，昨日城南起新宅。雕阑华础满前楹，尽是当年墓边石。墓边野老鬓如丝，自言曾见筑坟时。转头石马卧荆棘，白杨萧瑟秋风悲。白日西流水东逝，眼见君家葬三世。旧时隧道尽为田，新坟苦作千年计。寄语洛阳诸少年，对酒莫惜黄金钱。纵有穹碑勒勋业，文章誇靡谁能传。君不见履道坊中白太傅，留客高堂醉歌舞。至今三月看花人，载酒去浇坟上土。
卖盐妇
作者：乃贤
朝代：元

卖盐妇，百结青裙走风雨。雨花洒盐盐作卤，背负空筐泪如缕。三日破铛无粟煮，老姑饥寒更愁苦。道傍行人因问之，拭泪吞声为君语。妾身家本住山东，夫家名在兵籍中。荷戈崎岖戍吴越，妾亦万里来相从。年来海上风尘起，楼船百万秋涛里。良人贾勇身先死，白骨谁知填海水。前年大儿征饶州，饶州未复军尚留。去年小儿攻高邮，可怜血作淮河流。中原封装音信绝，官仓不开口粮缺。空营木落烟火稀，夜雨残灯泣呜咽。东邻西舍夫不归，今年嫁作商人妻。绣罗裁衣春日低，落花飞絮愁深闺。妾心如水甘贫贱，辛苦卖盐终不怨。得钱籴米供老姑，泉下无惭见夫面。君不见绣衣使者浙河东，采诗正欲观民风。莫弃吾侬卖盐妇，归朝先奏明光宫。
南城咏古十六首 其一 黄金台
作者：乃贤
朝代：元

落日燕城下，高台草树秋。千金何足惜，一士固难求。沧海谁青眼？空山尽白头。还怜易河水，今古只东流。
南城咏古十六首 其七 云仙台
作者：乃贤
朝代：元

台殿青冥外，团团海月凉。隔帘闻凤管，秉烛奏霓裳。铜雀晨霞眩，金盘夕露瀼。仙人不复返，愁杀海生桑。
南城咏古十六首 其三 寿安殿
作者：乃贤
朝代：元

梦断朝元阁，来寻卖酒楼。野花迷辇路，落叶满宫沟。风雨青城暮，河山紫塞愁。老人头雪白，扶杖话幽州。
南城咏古十六首 其九 竹林寺
作者：乃贤
朝代：元

城南天尺五，祇树给孤园。甲第王侯去，精蓝帝释尊。老僧誇塔影，稚子斲松根。何日天台路，相从一问源。
南城咏古十六首 其二 悯忠阁
作者：乃贤
朝代：元

高阁秋天迥，金仙宝珞齐。青山排闼见，紫气隔城迷。朱栱浮云湿，雕檐落照低。因怀百战士，惆怅立层梯。
南城咏古十六首 其五 大悲阁
作者：乃贤
朝代：元

阁道连天起，丹青饰井干。如何千手眼，只著一衣冠。金榜交龙挟，雕甍吻兽攒。凭高天万里，白纻不胜寒。
南城咏古十六首 其八 长春宫
作者：乃贤
朝代：元

羸骖蹋秋日，迢递谒琳宫。松子花砖落，溪流板阁通。楼台非下土，环佩忆高风。草昧艰难日，神仙第一功。
南城咏古十六首 其六 铁牛庙
作者：乃贤
朝代：元

燕人重东作，镕铁象牛形。角断苔花碧，蹄穿土锈腥。遗踪传野老，古庙托山灵。一酹壶中酒，穰穰黍麦青。
南城咏古十六首 其十 龙头观
作者：乃贤
朝代：元

仙馆红尘外，龙头得借看。开函云气湿，近席雨声寒。碧血凝螺黛，香涎逼麝檀。牙签认题字，犹是建隆刓。
南城咏古十六首 其十一 妆台
作者：乃贤
朝代：元

废苑莺花尽，荒台燕麦生。韶华如逝水，粉黛忆倾城。野菊金钿小，秋潭石镜清。谁怜旧时月，曾向日边明。
南城咏古十六首 其十三 西华潭
作者：乃贤
朝代：元

秋水清无底，凉风起绿波。锦帆非昨梦，玉树忆清歌。帝子吹笙绝，渔郎把钓多。矶头浣纱女，犹恐是宫娥。
南城咏古十六首 其十二 双塔
作者：乃贤
朝代：元

安史开元日，千金构塔基。世尊宁妄福，天道自无私。宝铎游丝罥，铜轮碧藓滋。停骖指遗迹，含愤立多时。
南城咏古十六首 其十五 万寿寺
作者：乃贤
朝代：元

皇唐开宝构，历劫抵金时。绝妙青松障，清凉白玉池。长廊秋屧响，高阁夜钟迟。独有乘閒客，扶藜读旧碑。
南城咏古十六首 其十六 玉虚宫
作者：乃贤
朝代：元

楼观回深巷，松枝夹路低。拾薪供早爨，抱瓮灌春畦。经向琅函读，诗从古鼎题。白须张道士，送客过桃溪。
南城咏古十六首 其十四 白马庙
作者：乃贤
朝代：元

祠宇当城角，霜蹄刻画真。房星何日坠，骏骨自能神。曾蹴阴山雪，思清瀚海尘。长疑化龙去，腾蹋上云津。
南城咏古十六首 其四 圣安寺
作者：乃贤
朝代：元

兰若城幽处，联镳八月来。宝华幢盖合，衮冕画图开。断碣苍苔暗，空庭落叶堆。饥鸢不避客，攫食下生台。
南城咏古十六首·黄金台
作者：乃贤
朝代：元

落日燕城下，高台草树秋。千金何足惜，一士固难求。沧海谁青眼？空山尽白头。还怜易河水，今古只东流。高阁秋天迥，金仙宝珞齐。青山排闼见，紫气隔城迷。朱栱浮云湿，雕檐落照低。因怀百战士，惆怅立层梯。梦断朝元阁，来寻卖酒楼。野花迷辇路，落叶满宫沟。风雨青城暮，河山紫塞愁。老人头雪白，扶杖话幽州。兰若城幽处，联镳八月来。宝华幢盖合，衮冕画图开。断碣苍苔暗，空庭落叶堆。饥鸢不避客，攫食下生台。阁道连天起，丹青饰井干。如何千手眼，只著一衣冠。金榜交龙挟，雕甍吻兽攒。凭高天万里，白纻不胜寒。燕人重东作，镕铁象牛形。角断苔花碧，蹄穿土锈腥。遗踪传野老，古庙托山灵。一酹壶中酒，穰穰黍麦青。台殿青冥外，团团海月凉。隔帘闻凤管，秉烛奏霓裳。铜雀晨霞眩，金盘夕露瀼。仙人不复返，愁杀海生桑。羸骖蹋秋日，迢递谒琳宫。松子花砖落，溪流板阁通。楼台非下土，环佩忆高风。草昧艰难日，神仙第一功。城南天尺五，祇树给孤园。甲第王侯去，精蓝帝释尊。老僧誇塔影，稚子斲松根。何日天台路，相从一问源。仙馆红尘外，龙头得借看。开函云气湿，近席雨声寒。碧血凝螺黛，香涎逼麝檀。牙签认题字，犹是建隆刓。废苑莺花尽，荒台燕麦生。韶华如逝水，粉黛忆倾城。野菊金钿小，秋潭石镜清。谁怜旧时月，曾向日边明。安史开元日，千金构塔基。世尊宁妄福，天道自无私。宝铎游丝罥，铜轮碧藓滋。停骖指遗迹，含愤立多时。秋水清无底，凉风起绿波。锦帆非昨梦，玉树忆清歌。帝子吹笙绝，渔郎把钓多。矶头浣纱女，犹恐是宫娥。祠宇当城角，霜蹄刻画真。房星何日坠，骏骨自能神。曾蹴阴山雪，思清瀚海尘。长疑化龙去，腾蹋上云津。皇唐开宝构，历劫抵金时。绝妙青松障，清凉白玉池。长廊秋屧响，高阁夜钟迟。独有乘閒客，扶藜读旧碑。楼观回深巷，松枝夹路低。拾薪供早爨，抱瓮灌春畦。经向琅函读，诗从古鼎题。白须张道士，送客过桃溪。
南城席上闻筝怀张子渊二首
作者：乃贤
朝代：元

春晴随意出南城，尊酒花前得共倾。留客强陪今日醉，听歌不似少年情。海上张家玉雪郎，锦筝银甲醉高堂。别来万里风波外，灯下闻筝忽断肠。
南城席上闻筝怀张子渊二首·其一
作者：乃贤
朝代：元

春晴随意出南城，尊酒花前得共倾。留客强陪今日醉，听歌不似少年情。
南城席上闻筝怀张子渊二首·其二
作者：乃贤
朝代：元

海上张家玉雪郎，锦筝银甲醉高堂。别来万里风波外，灯下闻筝忽断肠。
发大都
作者：乃贤
朝代：元

南阳有布衣，杖策游帝乡。忧时气激烈，抚事歌慨慷。天高多霜露，岁晏单衣裳。执手谢亲友，驱车出塞疆。云低长城下，木落古道旁。凭高眺飞鸿，离离尽南翔。顾我远游子，沈思郁中肠。更涉桑乾河，照影空彷徨。
古镜篇寄韩与玉
作者：乃贤
朝代：元

古镜团团似秋水，美人当窗正梳洗。芙蓉凉月斗婵娟，默默自怜还自喜。朝来开匣忽凄然，一痕微雪映华钿。却恨东风惜桃李，年年开傍镜台边。粉绵拭镜还清澈，佳人薄命空愁绝。不如化石在山头，万古千年照明月。
和危太朴捡讨叶敬常太史东湖纪游
作者：乃贤
朝代：元

柳外旌旗拂曙光，使星迢递下江乡。岸花送客乌篷远，山雨催诗翠阁凉。老衲自分茶灶火，小僮深炷石龛香。故人别去瀛洲远，千里披图思尽长。
塞上曲五首
作者：乃贤
朝代：元

秋高沙碛地椒稀，貂帽狐裘晚出围。射得白狼悬马上，吹笳夜半月中归。杂沓毡车百辆多，五更冲雪渡滦河。当辕老妪行程惯，倚岸敲冰饮橐驼。双鬟小女玉娟娟，自卷毡帘出帐前。忽见一枝长十八，折来簪在帽檐边。马乳新挏玉满瓶，沙羊黄鼠割来腥。蹋歌尽醉营盘晚，鞭鼓声中按海青。
塞上曲五首·其一
作者：乃贤
朝代：元

秋高沙碛地椒稀，貂帽狐裘晚出围。射得白狼悬马上，吹笳夜半月中归。
塞上曲五首·其三
作者：乃贤
朝代：元

双鬟小女玉娟娟，自卷毡帘出帐前。忽见一枝长十八，折来簪在帽檐边。
塞上曲五首·其二
作者：乃贤
朝代：元

杂沓毡车百辆多，五更冲雪渡滦河。当辕老妪行程惯，倚岸敲冰饮橐驼。
塞上曲五首·其四
作者：乃贤
朝代：元

马乳新挏玉满瓶，沙羊黄鼠割来腥。蹋歌尽醉营盘晚，鞭鼓声中按海青。
大元特进上卿玄教大宗师饶国吴公全节哀诗二十二韵
作者：乃贤
朝代：元
体裁：七言排律

特进天人间世英，长身玉立气峥嵘。高年幸际时熙洽，盛德尤关国重轻。柱史久闻周典礼，留侯多识汉公卿。寓言有道皆心服，论治无为顾力行。天子欲烦黄阁寄，山人自负白衣名。乡闾表异丝纶渥，茅土疏封黼黻荣。万里函香祠五岳，频年载笔赋三京。尚方赐舄蠙珠络，内膳分庖翠釜烹。棕殿说经挥麈拂，竹宫望拜候鸾笙。榜悬高阁宸章妙，碑赐仙坛瑑刻精。宝剑叱龙山雨至，铁符诛怪海潮平。华编尽许冰壶洁，藻鉴难逃水镜清。台阁从游多故旧，王侯趋事俨神明。万全自保惟谦抑，一诺端能托死生。开户图书联竹色，下阶环佩杂松声。学穷河洛知休运，谊薄云天见古情。入室有人传印绶，升堂无客不簪缨。每惭贱子依琳馆，长忆高秋醉玉觥。绛节才闻朝上帝，石棺俄报瘗佳城。神仙自古称豪杰，朝著于今忆老成。官舫凉风吹画翣，大江飞雨湿丹旌。何年下马坟前过，一束生刍泪尽倾。
大元特进上卿玄教大宗师饶国吴公全节哀诗二十二韵
作者：乃贤
朝代：元

特进天人间世英，长身玉立气峥嵘。高年幸际时熙洽，盛德尤关国重轻。柱史久闻周典礼，留侯多识汉公卿。寓言有道皆心服，论治无为顾力行。天子欲烦黄阁寄，山人自负白衣名。乡闾表异丝纶渥，茅土疏封黼黻荣。万里函香祠五岳，频年载笔赋三京。尚方赐舄蠙珠络，内膳分庖翠釜烹。棕殿说经挥麈拂，竹宫望拜候鸾笙。榜悬高阁宸章妙，碑赐仙坛瑑刻精。宝剑叱龙山雨至，铁符诛怪海潮平。华编尽许冰壶洁，藻鉴难逃水镜清。台阁从游多故旧，王侯趋事俨神明。万全自保惟谦抑，一诺端能托死生。开户图书联竹色，下阶环佩杂松声。学穷河洛知休运，谊薄云天见古情。入室有人传印绶，升堂无客不簪缨。每惭贱子依琳馆，长忆高秋醉玉觥。绛节才闻朝上帝，石棺俄报瘗佳城。神仙自古称豪杰，朝著於今忆老成。官舫凉风吹画翣，大江飞雨湿丹旌。何年下马坟前过，一束生刍泪尽倾。
天寿节送倪仲恺翰林代祀龙虎山
作者：乃贤
朝代：元

圣人垂拱寿无疆，黄帕奁香出建章。夜奏玉函丹篆湿，晓投金简石潭凉。山中云气成龙虎，月底箫声下凤凰。醮罢神游还碧落，琼浆分赐列仙尝。玉署联趋供奉班，又持使节祀名山。求仙曼倩楼船远，谕蜀相如驷马还。夜雨烛消松阁冷，春风花落版舆閒。汉廷通显皆儒术，深望倪宽蚤入关。
天寿节送倪仲恺翰林代祀龙虎山·其一
作者：乃贤
朝代：元

圣人垂拱寿无疆，黄帕奁香出建章。夜奏玉函丹篆湿，晓投金简石潭凉。山中云气成龙虎，月底箫声下凤凰。醮罢神游还碧落，琼浆分赐列仙尝。
天寿节送倪仲恺翰林代祀龙虎山·其二
作者：乃贤
朝代：元

玉署联趋供奉班，又持使节祀名山。求仙曼倩楼船远，谕蜀相如驷马还。夜雨烛消松阁冷，春风花落版舆閒。汉廷通显皆儒术，深望倪宽蚤入关。
失剌斡耳朵观诈马宴奉次贡泰甫授经先生韵五首
作者：乃贤
朝代：元

诏下天门御墨题，龙冈开宴百官齐。路通禁籞联文石，幔隔香尘镇水犀。象辇时从黄道出，龙驹牵向赤墀嘶。绣衣珠帽佳公子，千骑扬镳过柳堤。珊瑚小带佩豪曹，压辔铃铛雉尾高。宫女侍筵歌芍药，内官当殿出蒲萄。柏梁竞喜诗先捷，羽猎争传赋最豪。一曲《霓裳》才舞罢，天香浮动翠云袍。绣绮新裁云母帐，玉钩齐上水晶帘。凤笙屡听伶官奏，马湩频烦太仆添。风动香烟飘合殿，日扶花影上雕檐。金盘禁脔才供膳，阶下传呼索井盐。上林宫阙净朝晖，宿雨清尘暑气微。玉斧照廊红日近，霓旌夹仗彩霞飞。锦翎山雉攒游骑，金翅云鹏织赐衣。宴罢天阶呼秉烛，千官争送翠华归。滦河凉似九龙池，清暑年年六月时。孔雀御屏金纂纂，棕榈别殿日熙熙。青藜独喜颁刘向，黄阁重开拜子仪。千载风云新际会，愿将金石播声诗。
失剌斡耳朵观诈马宴奉次贡泰甫授经先生韵五首·其一
作者：乃贤
朝代：元

诏下天门御墨题，龙冈开宴百官齐。路通禁籞联文石，幔隔香尘镇水犀。象辇时从黄道出，龙驹牵向赤墀嘶。绣衣珠帽佳公子，千骑扬镳过柳堤。
失剌斡耳朵观诈马宴奉次贡泰甫授经先生韵五首·其三
作者：乃贤
朝代：元

绣绮新裁云母帐，玉钩齐上水晶帘。凤笙屡听伶官奏，马湩频烦太仆添。风动香烟飘合殿，日扶花影上雕檐。金盘禁脔才供膳，阶下传呼索井盐。
失剌斡耳朵观诈马宴奉次贡泰甫授经先生韵五首·其二
作者：乃贤
朝代：元

珊瑚小带佩豪曹，压辔铃铛雉尾高。宫女侍筵歌芍药，内官当殿出蒲萄。柏梁竞喜诗先捷，羽猎争传赋最豪。一曲《霓裳》才舞罢，天香浮动翠云袍。
失剌斡耳朵观诈马宴奉次贡泰甫授经先生韵五首·其五
作者：乃贤
朝代：元

滦河凉似九龙池，清暑年年六月时。孔雀御屏金纂纂，棕榈别殿日熙熙。青藜独喜颁刘向，黄阁重开拜子仪。千载风云新际会，愿将金石播声诗。
失剌斡耳朵观诈马宴奉次贡泰甫授经先生韵五首·其四
作者：乃贤
朝代：元

上林宫阙净朝晖，宿雨清尘暑气微。玉斧照廊红日近，霓旌夹仗彩霞飞。锦翎山雉攒游骑，金翅云鹏织赐衣。宴罢天阶呼秉烛，千官争送翠华归。
孔林瑞槐歌
作者：乃贤
朝代：元

阙里阴阴槐树古，百尺长柯挟风雨。密叶蟠空拥翠云，深根贯石流琼乳。苍皮皴蚀纹异常，天成篆籀分毫芒。游丝萦错科斗乱，云气飞动龙鸾翔。嬴秦书焚士坑戮，几叹遗经藏壁屋。千年圣道复昭明，喜见文章出嘉木。神明元冑嗣上公，雨露滋沐深培封。清阴如水石坛静，弹琴树底歌薰风。
宋显夫内翰挽诗
作者：乃贤
朝代：元

巍科联伯仲，冠盖耀乡邦。援蚁浮春涨，听鸡坐夜窗。谏台书第一，艺苑笔无双。千古生刍意，悲歌泪满腔。
宝林八咏为别峰同禅师赋 其一 飞来峰
作者：乃贤
朝代：元

千仞琅琊石，飞来镇越州。江波欲浮动，还被白云留。
宝林八咏为别峰同禅师赋 其七 深竹堂
作者：乃贤
朝代：元

一笏清凉地，森森万玉齐。月明时倚杖，閒看凤来栖。
宝林八咏为别峰同禅师赋 其三 大布衣
作者：乃贤
朝代：元

大布僧伽衲，流传六百年。携来香满袖，犹是御炉烟。
宝林八咏为别峰同禅师赋 其二 应天塔
作者：乃贤
朝代：元

独上峰颠塔，秋清曙色开。凭阑望东北，潮向海门来。
宝林八咏为别峰同禅师赋 其五 罗汉泉
作者：乃贤
朝代：元

锡杖虚空落，灵泉发地中。忽看流菜叶，始信石桥通。
宝林八咏为别峰同禅师赋 其八 盘翠轩
作者：乃贤
朝代：元

石磴藤花落，山窗岚气浮。晚来高树暝，一榻似新秋。
宝林八咏为别峰同禅师赋 其六 灵鳗井
作者：乃贤
朝代：元

甃石潴山溜，蜿蜒竹色青。风来倏凉冷，雨气隔林腥。
宝林八咏为别峰同禅师赋 其四 铁钵盂
作者：乃贤
朝代：元

铁钵溪头洗，冰花六月寒。山僧偶弹舌，引得老龙蟠。
宝林八咏为别峰同禅师赋·飞来峰
作者：乃贤
朝代：元

千仞琅琊石，飞来镇越州。江波欲浮动，还被白云留。独上峰颠塔，秋清曙色开。凭阑望东北，潮向海门来。大布僧伽衲，流传六百年。携来香满袖，犹是御炉烟。铁钵溪头洗，冰花六月寒。山僧偶弹舌，引得老龙蟠。锡杖虚空落，灵泉发地中。忽看流菜叶，始信石桥通。甃石潴山溜，蜿蜒竹色青。风来倏凉冷，雨气隔林腥。一笏清凉地，森森万玉齐。月明时倚杖，閒看凤来栖。石磴藤花落，山窗岚气浮。晚来高树暝，一榻似新秋。
宫词八首次契公远正字韵
作者：乃贤
朝代：元

广寒宫殿近瑶池，千树长杨绿影齐。报道夜来新雨过，御沟春水已平堤。千官鹄立五云间，玉斧参差拥画阑。今日君王西内去，安排天仗趣仪鸾。水晶帘内日迟迟，绮阁春深笑语稀。绣幕无端风卷起，一双燕子傍人飞。上苑含桃熟暮春，金盘满贮进枫宸。醍醐渍透冰浆滑，分赐阶前儤直人。琼岛岧峣内苑西，斓斑绮石甃清漪。御床不许红尘到，黄幔长教窣地垂。花影频移玉砌平，美人攲枕听流莺。一春多病慵梳洗，怕说銮舆幸五京。绣床倦倚怯深春，窗外飞花落锦茵。抱得琵琶阶下立，试弹一曲斗清新。太液池头新月生，瑶阶最喜晚来晴。贵人忽被西宫召，骑得骅骝款款行。
宫词八首次契公远正字韵·其一
作者：乃贤
朝代：元

广寒宫殿近瑶池，千树长杨绿影齐。报道夜来新雨过，御沟春水已平堤。
宫词八首次契公远正字韵·其七
作者：乃贤
朝代：元

绣床倦倚怯深春，窗外飞花落锦茵。抱得琵琶阶下立，试弹一曲斗清新。
宫词八首次契公远正字韵·其三
作者：乃贤
朝代：元

水晶帘内日迟迟，绮阁春深笑语稀。绣幕无端风卷起，一双燕子傍人飞。
宫词八首次契公远正字韵·其三
作者：乃贤
朝代：元

水晶帘外日迟迟，殿阁春深笑语稀。绣幕无端风捲起，一双燕子傍人飞。
宫词八首次契公远正字韵·其二
作者：乃贤
朝代：元

千官鹄立五云间，玉斧参差拥画阑。今日君王西内去，安排天仗趣仪鸾。
宫词八首次契公远正字韵·其五
作者：乃贤
朝代：元

琼岛岧峣内苑西，斓斑绮石甃清漪。御床不许红尘到，黄幔长教窣地垂。
宫词八首次契公远正字韵·其八
作者：乃贤
朝代：元

太液池头新月生，瑶阶最喜晚来晴。贵人忽被西宫召，骑得骅骝款款行。
宫词八首次契公远正字韵·其六
作者：乃贤
朝代：元

花影频移玉砌平，美人攲枕听流莺。一春多病慵梳洗，怕说銮舆幸五京。
宫词八首次契公远正字韵·其四
作者：乃贤
朝代：元

上苑含桃熟暮春，金盘满贮进枫宸。醍醐渍透冰浆滑，分赐阶前儤直人。
寄上京涂贞
作者：乃贤
朝代：元

大驾清秋发，千官八月归。风高沙雁起，霜落海鹰飞。朝士谁青眼，山人尚白衣。最怜东鲁客，相望思依依。
寄南城梁九思先生
作者：乃贤
朝代：元

徵君奉诏出京时，访古关河岁月迟。泗水中流寻汉刻，泰山绝顶得秦碑。仙人久致青牛约，弟子能修白鹿规。昨夜少微星象动，朝来只恐史官知。
寄扬州成元璋先生
作者：乃贤
朝代：元

先生白发好楼居，抱膝长吟乐有馀。睡起茶烟浮几席，春深竹色上图书。无因东阁论封事，有约南山共结庐。千里停云劳梦想，人来应望致双鱼。
寄河南赵子期参政
作者：乃贤
朝代：元

中书重拜郭汾阳，特遣台臣镇大梁。汲黯匡君惟卧治，倪宽饰吏用文章。大堤日落黄河满，画省春深绿树凉。梁梀全材今属望，早归帝室构明堂。
寄浙西廉访托克托使君
作者：乃贤
朝代：元

银床清夜忆高谭，寄食门墙每自惭。久望旌麾来阙下，忽闻骢马渡江南。宦情秋水人空老，世事浮云总不堪。独有苏公堤上柳，春来依旧绿毵毵。
寄程仲能挍书
作者：乃贤
朝代：元

台阁诸公百虑并，郎官独数挍书清。水分玉漏更筹正，天逼铜仪象纬明。帝座晓瞻云缥缈，灵台夜候月峥嵘。五星见说奎躔聚，急草封章奏太平。
寄题寿张堂
作者：乃贤
朝代：元

黄河漫漫浸城郭，浊浪崩奔恶风作。桑麻千顷变沧溟，忽见中流出台阁。台上老人八十馀，北窗高卧梦华胥。当时汲井有深虑，一家幸免今为鱼。玉雪郎君尽清楚，堂上举觞堂下舞。泥金紫诰日边来，象笏朱衣照门户。大夫食邑开寿张，五云作篆悬高堂。愿得河清一千岁，朝朝望阙谢君王。
居庸关
作者：乃贤
朝代：元

叠嶂缘青冥，峭绝两崖束。盘盘龙虎踞，岑巘互回伏。重关设天险，王气舆坤轴。皇灵广覆被，四海同轨躅。至今豪侠人，危眺屡惊缩。崎岖栈阁峻，萦纡冈涧曲。环村列墟市，凿翠构庐屋。溪舂激岩溜，山田杂稌菽。绝顶得幽胜，人烟稍联属。浮图压广路，台殿出层麓。白云隐疏钟，落日带乔木。岂须叹蜀道，政可夸函谷。居人远念我，叩马苦留宿。恐辜殷勤情，解鞍看山瀑。
岳坟行
作者：乃贤
朝代：元

岳王烈烈真丈夫，材兼文武唐汉无。平生许国胆如斗，誓清九庙迎鸾舆。十万精兵多意气，赴难勤王尽忠义。将军阃外图中兴，丞相江南请和议。东京百战方解围，班师诏促事还非。父老吞声仰天哭，儿郎含愤渡河归。感激英雄竟诛害，万里长城真自坏。但将淮水作边关，淮河之北为他界。百年古庙近荒坟，夜深石马战秋云。箫鼓时来谒祠下，遗民犹泣旧将军。君不见灭金孟珙誇骁勇，凯还兵薄秦家陇。六军溷秽积如山，千古行人呼粪冢。
崇真宫夜望司天台
作者：乃贤
朝代：元

珠宫滦水上，轩窗白云开。中宵听落叶，似是风雨来。褰衣视星象，历历环天台。我将揽河汉，乘槎共裴回。
巢湖述怀寄四明张子益
作者：乃贤
朝代：元

忆昔移家东海上，万斛龙骧跨鲸浪。三神宫阙渺何许，弱水茫茫空怅望。前年去作燕山游，羸骖短褐风飕飕。昭王台前月似水，荆卿驿畔天如秋。病骨苦寒情苦倦，南下渎河疾于箭。清晨双橹发吕梁，黄昏已泊桃源县。生来每叹蜀道难，去年我亦登苍山。冯公岭头日不到，肩舆履雪梯孱颜。仆夫缘崖如冻蚁，下俯镡山深涧底。人家半出松树顶，白云却向山腰起。今年四月江西归，小姑正对彭郎矶。三更挂帆海门过，一川草树浮晴晖。我生胡为自役役，孟浪江湖竟何益。清霜镜底萦鬓丝，坐对篝灯空叹息。愁来郁郁不可当，结交赖有张家郎。临风同歌《紫芝曲》，扫石大醉黄金觞。我家南阳天万里，十年不归似江水。秋来忽作故乡思，裹剑囊衣渡扬子。玩鞭亭下江萦纡，淮山楚树青扶疏。一帆西风出巢县，眼明堕此清冰壶。湖水漫漫接天杪，天低更觉青山小。倦飞沙鸟戛渔艇，倒影芙蓉涵碧藻。凉波不动舟如飞，棹歌窅窅声相随。江东云树转头失，淮西山水尤清奇。故人江南不可见，千里相思情眷恋。门外梅花知未发，屋头柿叶题应遍。期君不来争奈何，青天落日摇沧波。明年归来贺山下，与君共读巢湖歌。
张仲举危太朴二翰林同擢太常博士
作者：乃贤
朝代：元

南宫夜直拥青绫，二妙容台喜共登。瑚琏久知清庙器，阶衔联署玉壶冰。后来博士如公少，今日先生自此升。见说圜丘将大飨，百年礼乐正当兴。
张员外光弼先生奉杨公之命函香浦陀洛伽山瑞相示现使节今还辄成长律四章少寓饯忱
作者：乃贤
朝代：元

江左长城有铁星，赤心忧国祷沧溟。经翻海藏函犹湿，兵洗天河刃不腥。屡出赐金分将帅，终图全璧奉朝廷。幕中司马才无敌，执笔磨崖早勒铭。天上张公玉雪妍，竞传官府有神仙。功名早建平南策，诗句今随过海船。夜汲澄潭瓶贮月，晓登磐石佩凌烟。知君喜得祯祥兆，一目高悬古树边。
张员外光弼先生奉杨公之命函香浦陀洛伽山瑞相示现使节今还辄成长律四章少寓饯忱·其一
作者：乃贤
朝代：元

江左长城有铁星，赤心忧国祷沧溟。经翻海藏函犹湿，兵洗天河刃不腥。屡出赐金分将帅，终图全璧奉朝廷。幕中司马才无敌，执笔磨崖早勒铭。
张员外光弼先生奉杨公之命函香浦陀洛伽山瑞相示现使节今还辄成长律四章少寓饯忱·其二
作者：乃贤
朝代：元

天上张公玉雪妍，竞传官府有神仙。功名早建平南策，诗句今随过海船。夜汲澄潭瓶贮月，晓登磐石佩凌烟。知君喜得祯祥兆，一目高悬古树边。
归途至金閤山怀虞侍讲
作者：乃贤
朝代：元

羸骖八月过云州，殿阁嵯峨叠嶂稠。空谷无人黄叶落，白云如雪满溪流。独登金閤寻仙迹，还忆青城觅旧游。日落长歌下山去，西风十里异香浮。
徐伯敬哀诗
作者：乃贤
朝代：元

萧萧城南路，白杨蔽江麓。下有长夜台，阳景无由烛。笳鼓日夜悲，往者不可复。呜呼徐徵君，仪表冠梧竹。十三父早丧，孑孑影茕独。我时已识君，青灯照书屋。十五学篆籀，钟鼎饱撑腹。镌模布词林，论议动群玉。生计日萧条，名声愈清淑。母也老而病，伯兮苦盲目。君能谨温凊，膝下供水菽。鬻衣聚诗书，呼弟对床读。亹亹药石言，朋类素钦服。嗟余苦参商，不得时相属。昨从燕山归，君已卧帷褥。握手情既多，剪韭荐醽醁。出门不忍舍，扶杖意凄蹙。凌晨讣书来，捐馆已踰宿。哀君多艰虞，胡忍逝之速。日落旦复升，月亏望还足。君往不复返，使我泪盈掬。既无中馈嫔，又乏南山粟。何人为脱骖，慰此倚门哭。云浮白日阴，惨惨风号木。九原多黄壤，宿草长新绿。平生布衣情，裹鸡酹寒渌。
投赠赵祭酒二十韵
作者：乃贤
朝代：元

三朝元老国蓍龟，山立精神虎豹姿。高步琼林开宦辙，早登华省被恩私。栋梁材器明堂用，台阁文章圣主知。辇下恳辞郎署久，斗南争望使星移。谏垣屡赏朱云节，宣室重陈贾谊辞。锦绶还乡迎驷马，绣衣行部去襜帷。谈经秘阁重裀坐，扈跸甘泉载橐随。玉节引班朝谒早，金莲拥骑夜归迟。尚书曳履登鸾阁，给事含香近凤池。冰檗操持心似铁，庙廊赞画鬓成丝。久闻陆贽频忧国，尽许匡衡喜说诗。百世斯文开绝学，四门胄子得名师。弦歌济济承周礼，冠佩跄跄举汉仪。掌故传经编竹简，诸生脱颖擅囊锥。鄙人自致惭无术，男子平生谩负奇。久望车尘空感激，欲趋门屏愧驱驰。王阳岂待弹冠庆，孺子还应下榻思。辄效诗人陈赋颂，敢从阍吏候旌麾。何蕃独重阳司业，严武深怜杜拾遗。怀宝山林当一出，平津正在礼贤时。
挽清溪徐道士
作者：乃贤
朝代：元

先生家住紫云山，海上寻仙得大丹。石洞步虚华簌簌，竹宫望拜佩珊珊。云深弱水楼船远，月落空坛宝剑寒。清泪如铅满征袂，愁闻笙鹤下青峦。豫章湖上列仙居，曾借山人夜读书。碧乳分茶烹雪水，青精煮饭荐冰蔬。携尊屡醉云卿圃，著屐同过孺子庐。梦断人间如转烛，悲歌千里送灵车。二月官河春水生，仙翁冠剑出南城。尚书篆画星辰动，太史文章玉雪清。江上东风吹画翣，船头微雨湿丹旌。当时琳馆同游者，应在滕王阁上迎。
挽清溪徐道士·其一
作者：乃贤
朝代：元

先生家住紫云山，海上寻仙得大丹。石洞步虚华簌簌，竹宫望拜佩珊珊。云深弱水楼船远，月落空坛宝剑寒。清泪如铅满征袂，愁闻笙鹤下青峦。
挽清溪徐道士·其三
作者：乃贤
朝代：元

二月官河春水生，仙翁冠剑出南城。尚书篆画星辰动，太史文章玉雪清。江上东风吹画翣，船头微雨湿丹旌。当时琳馆同游者，应在滕王阁上迎。
挽清溪徐道士·其二
作者：乃贤
朝代：元

豫章湖上列仙居，曾借山人夜读书。碧乳分茶烹雪水，青精煮饭荐冰蔬。携尊屡醉云卿圃，著屐同过孺子庐。梦断人间如转烛，悲歌千里送灵车。
文穆处士郑君挽诗
作者：乃贤
朝代：元

昔读荥阳谱，尝闻左押牙。系传唐相国，世作宋名家。乔木流风在，徵君述德遐。消摇谢簪绂，辛苦力桑麻。种橘逾千户，藏书过五车。春潮生酒瓮，夜雨落镫花。太史占星殒，长沙叹日斜。谥从张籍定，铭岂蔡邕誇。令子名方振，诸孙学更嘉。他时五云诰，泉壤被光华。
新乡媪
作者：乃贤
朝代：元

蓬头赤脚新乡媪，青裙百结村中老。日间炊黍饷夫耕，夜纺棉花到天晓。棉花织布供军钱，倩人辗谷输公田。县里公人要供给，布衫剥去遭笞鞭。两儿不归又三月，祇愁冻饿衣裳裂。大儿运木起官府，小儿担土填河决。茅櫩雨雪灯半昏，豪家索债频敲门。囊中无钱瓮无粟，眼前只有扶床孙。明朝领孙入城卖，可怜索价旁人怪。骨肉生离岂足论，且图偿却门前债。数来三日当大年，阿婆坟上无纸钱。凉浆浇湿坟前草，低头痛哭声连天。恨身不作三韩女，车载金珠争夺取。银铛烧酒玉杯饮，丝竹高堂夜歌舞。黄金络臂珠满头，翠云绣出鸳鸯裯。醉呼阉奴解罗幔，床前爇火添香篝。
新堤谣
作者：乃贤
朝代：元

老人家住黄河边，黄茅缚屋三四椽。有牛一具田一顷，艺麻种谷终残年。年来河流失故道，垫溺村墟决城堡。人家坟墓无处寻，千里放船行树杪。朝廷忧民恐为鱼，诏蠲徭役除田租。大臣杂议拜都水，设官开府临青徐。分监来时当十月，河冰塞川天雨雪。调夫十万筑新堤，手足血流肌肉裂。监官号令如雷风，天寒日短难为功。南村家家卖儿女，要与河伯营祠宫。陌上逢人相向哭，渐水漫漫及曹濮。流离冻饿何足论，只恐新堤要重筑。昨朝移家上高丘，水来不到丘上头。但愿皇天念赤子，河清海晏三千秋。
新月行
作者：乃贤
朝代：元

江南小儿不识愁，新月指作白银钩。家人见月更欢喜，卷帘唤我登高楼。三年留滞京华里，滚滚黄尘马头起。一番见月一番愁，归心夜逐东流水。在家不厌贱与贫，出门满眼多故人。谁念天涯远游客，只有新月能相亲。
春日次王元章韵
作者：乃贤
朝代：元

翠幰金车锦骆驼，芙蓉绣褥载双娥。雨晴辇路尘沙少，风起春城柳絮多。秉烛且留清夜饮，倚阑犹听隔墙歌。山翁此日心如水，梦断江南雨一蓑。
春晖堂为武陟赵太守赋
作者：乃贤
朝代：元

使君未老竟投簪，新筑华轩并故林。寸草不忘东野念，九泉犹慰北堂心。窗浮海色晴云薄，日转花阴午漏深。展卷令人心独苦，蓼莪久废泪沾襟。
春草轩为毗陵华以愚赋
作者：乃贤
朝代：元

青霭浮江郭，庭阶草色芳。晨晖窗自绿，春雨屐生香。弱蔓牵书带，修茎矗剑铓。绵绵思道路，恻恻念衣裳。结构怀东野，安舆奉北堂。岂须三釜养，自可百忧忘。地近延陵邑，门旌孝子乡。殷勤张太史，为播五云章。
月彦明都水月石研屏盖欧阳公故物也
作者：乃贤
朝代：元

小屏龛石寘行窝，素月分明漾海波。玉鉴澄辉涵碧树，青蘋流影入银河。紫云砚侧文章润，画舫斋中岁月多。最喜能诗苍水使，夜窗留客赋长歌。
月湖竹枝词四首题四明俞及之竹屿卷
作者：乃贤
朝代：元

丝丝杨柳染鹅黄，桃花乱开临水傍。隔岸谁家好楼阁，燕子一双飞过墙。五月荷花红满湖，团团荷叶绿云扶。女郎把钓水边立，折得柳条穿白鱼。水仙庙前秋水清，芙蓉洲上新雨晴。画船撑著莫近岸，一夜唱歌看月明。梅花一树大桥边，白发老翁来系船。明朝捕鱼愁雪落，半夜推篷起看天。
月湖竹枝词四首题四明俞及之竹屿卷·其一
作者：乃贤
朝代：元

丝丝杨柳染鹅黄，桃花乱开临水傍。隔岸谁家好楼阁，燕子一双飞过墙。
月湖竹枝词四首题四明俞及之竹屿卷·其三
作者：乃贤
朝代：元

水仙庙前秋水清，芙蓉洲上新雨晴。画船撑著莫近岸，一夜唱歌看月明。
月湖竹枝词四首题四明俞及之竹屿卷·其二
作者：乃贤
朝代：元

五月荷花红满湖，团团荷叶绿云扶。女郎把钓水边立，折得柳条穿白鱼。
月湖竹枝词四首题四明俞及之竹屿卷·其四
作者：乃贤
朝代：元

梅花一树大桥边，白发老翁来系船。明朝捕鱼愁雪落，半夜推篷起看天。
望泰山
作者：乃贤
朝代：元

芙蓉拔地白云晴，七十二峰相对青。紫凤中霄扶翠阁，金乌半夜浴沧溟。悬崖芝草承甘露，溜雨松根长茯苓。四海承平天子圣，会看封禅动山灵。
李老谷
作者：乃贤
朝代：元

高秋远行迈，入谷云气暝。稍稍微雨来，渐怯衣裳冷。萦纡青崦窄，杳窱烟林迥。峰回稍开豁，夕阳散微影。霜叶落秋涧，寒花媚秋岭。途穷见土屋，人烟杂墟井。平生爱山癖，愒此惬幽静。月落闻子规，怀归心耿耿。
李陵台
作者：乃贤
朝代：元

落日关塞黑，苍茫路多岐。荒烟淡暮色，高台独巍巍。呜呼李将军，力战陷敌围。岂不念乡国，奋身或来归。汉家少恩信，竟使臣节亏。所愧在一死，永为来者悲。千载抚遗迹，凭高起遐思。褰裳览八极，茫茫白云飞。
松巢为钱塘谢尧章先生赋
作者：乃贤
朝代：元

结庐东山下，门外万松立。月明树根坐，露华衣上湿。鹤归洞云暝，风生海涛急。茯苓倘可餐，永矢谢城邑。
枪竿岭
作者：乃贤
朝代：元

饮马长城下，水寒风萧萧。游子在绝漠，仰望浮云飘。前登枪竿岭，冈岑郁岧峣。崩崖断车辙，层梯入云霄。幽龛构绝壁，微径纡山腰。人行在木末，日落闻鸣蜩。履险力疲薾，凭高思飘飖。何当脱羁鞅，归种南山苗。
桃花山水图为桃源屠启明题
作者：乃贤
朝代：元

天台山下云无数，山南山北多桃树。石洞春寒风雨深，落花半逐溪流去。人间从此识仙家，短棹寻源到水涯。翠袖乘鸾下明月，玉盘留客进胡麻。我昔扪萝探幽谷，青精煮饭松边宿。至今瞳子有神光，细字犹能夜深读。高人筑屋石溪东，溪山却与天台同。粉黛含情记幽趣，碧桃流水春溶溶。六月黄尘汗如洗，独骑瘦马京城里。忽见新图双眼明，拿舟欲泛沧浪水。我家只在苍崖颠，白云绕屋清溪连。他日君能远相觅，看花酌酒春风前。
梅花庄为张式良赋
作者：乃贤
朝代：元

处士山庄浙水涯，一林寒玉映窗纱。诗成稚子能题竹，酒熟邻翁约看花。雪夜叩门非俗客，月明吹笛是谁家。肯招白鹤山前住，石鼎春泉看煮茶。
梨花白头翁图为四明应成立题
作者：乃贤
朝代：元

澹月溶溶隔画楼，一枝香雪近帘钩。山禽似怨春归早，独立花间自白头。
榆林
作者：乃贤
朝代：元

出关喜平旷，前林树扶疏。微茫候烟火，参差见廛庐。美人秋水上，娟娟映芙蕖。巷隘车骑塞，山寒日将晡。行人问旅舍，投鞭息驰驱。张灯秣驽马，断枥馀青刍。夜凉衾裯薄，悒悒愁前途。鸡鸣山窗曙，去矣毋踌躇。
檐子洼
作者：乃贤
朝代：元

朝发牛群头，夕憩檐子洼。高秋得清旷，野蔓多幽花。黄云翳日脚，草色浮天涯。山荒树寂寞，寒陂落昏鸦。颇喜盗贼清，塞田尽禾麻。至今将军垒，日落闻清笳。我生久羁旅，崎岖涉风沙。天寒道路远，曛黑投山家。
次上都崇真宫呈同游诸君子
作者：乃贤
朝代：元

鸡鸣涉滦水，惨淡望沙漠。穹庐在中野，草际大星落。风高班马嘶，露下貂裘薄。晨霞发海峤，旭日照城郭。嵯峨五色云，下覆丹凤阁。琳宫多良彦，休驾得栖泊。清樽置美酒，展席共欢酌。弹琴发幽怀，击筑咏新作。生时属承平，幸此帝乡乐。愿言崇令德，相期保天爵。
次段吉甫助教春日怀江南韵
作者：乃贤
朝代：元

花底开尊待月圆，罗衫半浥酒痕鲜。一年湖上春如梦，二月江南水似天。修禊每怀王逸少，听歌却忆李龟年。卜邻拟住吴山下，杨柳桥边舣画船。
次韵赵祭酒城东宴集·其五
作者：乃贤
朝代：元

仙家高馆隔红尘，流水联阶竹树新。学士重来今白发，冯阑空忆种花人。
次韵赵祭酒城东宴集·其八
作者：乃贤
朝代：元

杜陵野客恋京华，日典春衣醉酒家。徒步归来情寂寞，一年空负隔城花。
次韵赵祭酒城东宴集·其六
作者：乃贤
朝代：元

碧草纤纤藉翠裀，酴醾酿熟十分春。移尊更近池边树，漉酒先生待挂巾。
次韵赵祭酒城东宴集·其四
作者：乃贤
朝代：元

鲈满银盘酒满壶，山童竹里送行厨。风流绝似兰亭会，留取他年作画图。
次韵赵祭酒城东宴集·其四
作者：乃贤
朝代：元

鲈满银盘酒满壶，山童竹里送行厨。风流绝似兰亭会，留取他年作画图。仙家高馆隔红尘，流水联阶竹树新。学士重来今白发，冯阑空忆种花人。碧草纤纤藉翠裀，酴醾酿熟十分春。移尊更近池边树，漉酒先生待挂巾。杜陵野客恋京华，日典春衣醉酒家。徒步归来情寂寞，一年空负隔城花。
次韵赵祭酒城东宴集四首
作者：乃贤
朝代：元

金河流水碧粼粼，御柳烟销曙色新。黄鸟只愁春去远，隔窗呼醒看花人。童子将车候辟雍，先生载酒出城东。丝丝细雨春云薄，却恨罗衫怯晓风。上东门外杏花开，千树红云绕石台。最怪奎章虞阁老，白头骑马看花来。十骑联镳入郭迟，从教斜日过棠梨。候门稚子牵衣笑，今日先生有好诗。
次韵赵祭酒城东宴集四首·其一
作者：乃贤
朝代：元

金河流水碧粼粼，御柳烟销曙色新。黄鸟只愁春去远，隔窗呼醒看花人。
次韵赵祭酒城东宴集四首·其三
作者：乃贤
朝代：元

上东门外杏花开，千树红云绕石台。最怪奎章虞阁老，白头骑马看花来。
次韵赵祭酒城东宴集四首·其二
作者：乃贤
朝代：元

童子将车候辟雍，先生载酒出城东。丝丝细雨春云薄，却恨罗衫怯晓风。
次韵赵祭酒城东宴集四首·其四
作者：乃贤
朝代：元

十骑联镳入郭迟，从教斜日过棠梨。候门稚子牵衣笑，今日先生有好诗。
汝州园亭宴集奉答太守胡敬先进士摩哩齐德明
作者：乃贤
朝代：元

入郭会亲友，园亭喜暂开。断冰帘外落，残雪树边来。秉烛听瑶瑟，停歌引玉杯。平生乡井意，尽醉共徘徊。
汝水
作者：乃贤
朝代：元

骑马涉秋水，泠泠战骨声。寒沙沈断戟，杀气暗残营。自欲全忠义，谁能顾死生？千年董狐笔，端不愧田横。
江东魏元德所制齐峰墨于上都慈仁殿赐文锦马湩以宠之既南归作诗以赠云
作者：乃贤
朝代：元

锦袭玄圭瑩，龙香秘阁浮。渍毫春黛湿，拂楮翠云流。绣绮颁宫掖，琼浆出殿头。小臣沾雨露，千载荷恩休。
江东魏元德所制齐峰墨于上都慈仁殿赐文锦马湩以宠之既南归作诗以赠云
作者：乃贤
朝代：元
体裁：五言律诗

锦袭玄圭莹，龙香秘阁浮。渍毫春黛湿，拂楮翠云流。绣绮颁宫掖，琼浆出殿头。小臣沾雨露，千载荷恩休。
独石
作者：乃贤
朝代：元

停骖眺青林，独石当广路。峨峨龙君祠，殿屋隐朝雾。前山过微雨，暝色起高树。溪湾夕溜清，岩窦寒云聚。东园有陵寝，龙虎蔚盘据。行人下马过，敛衽夙惊惧。凉风吹华发，感激岁年暮。怅望南天云，徘徊不能去。
玄圃为上清周道士赋
作者：乃贤
朝代：元

玄圃云深路渺茫，神仙飞佩隔扶桑。碧桃开尽春溪涨，白鹤归来海月凉。岩溜涓涓鸣石窦，松花细细落琴床。明年我亦山中去，剩采瑶芝满药囊。
田家留客图为四明刘师向先生赋
作者：乃贤
朝代：元

客来田家当六月，主人相留树边歇。呼儿牵马饮清泉，厨里新浆解君热。郎君出城几日前，城中米价今几钱。昨夜南村三尺雨，不知还到城濠边。勿厌侬家茅屋小，棘门新编土墙绕。明朝早饭莫匆匆，鸡鸣送君出官道。
病中答张元杰宗师惠药
作者：乃贤
朝代：元

卧病临高馆，丹芝幸见分。铜瓶朝挹水，石鼎夜生云。坐久镫华落，秋清木叶闻。明朝得强健，长礼紫虚君。
病中送杨仲如广文归四明兼简郑以道先生
作者：乃贤
朝代：元

海上相逢巳十年，都门执别更凄然。一簪霜发秋风外，万里云帆落木边。扬子著书应自信，马卿多病竟谁怜。郑公乡里还经过，为道相思夜雨前。
病起书事呈兼善尚书
作者：乃贤
朝代：元

闇闇积雨浸城皋，四望平畴白浪高。太息人材无董贾，可怜经济属萧曹。山东璧马祠河伯，海上旌旗拥贼壕。燮理自知廊庙贵，腐儒忧国谩心劳。
病起书事呈兼善尚书二首·其二
作者：乃贤
朝代：元

卧病茅檐雨色低，出门羸马恨深泥。墙头腐草飞丹鸟，屋角枯桑长树鸡。嫠妇无衣中夜泣，寒螀催梦五更啼。连村黍麦漂流尽，客里令人思转迷。
登崆峒山
作者：乃贤
朝代：元

缘萝陟层巘，旷望浮云驰。飘风西北来，飒飒吹裳衣。气候倏迁变，中怀郁歔欷。路逢一道士，高结冠巍巍。恐是广成子，再拜欲问之。长歌入深林，弃我忽若遗。哀湍泻石磴，日落松风悲。灵踪邈难及，千载生遐思。
益清堂
作者：乃贤
朝代：元

嵩岳云峰近，高居水竹幽。筑堂依别墅，甃石带芳沟。翠荇含风弱，红蕖著雨柔。菱歌花外发，兰桨月中游。卷幔红云乱，开尊碧露浮。使君曾弭节，持斧照南州。绿野池台暮，平泉草树秋。吾宗多秀发，公子独清修。屡接何蕃武，长怀贾谊忧。拾萤供夜读，走马散春愁。朋友频相过，琴觞每唱酬。籍通青琐贵，文擅省闱优。归思劳清梦，高情忆故丘。卜邻端有约，岁晚共绸缪。
秋夜有怀侄元童
作者：乃贤
朝代：元

八月丝衣已怯凉，伶俜绝似沈东阳。薄帷风动流萤入，断甃霜零促织忙。病里思家怜稚子，灯前听雨忆江乡。墓田丙舍知何所，一夜令人白发长。
秋夜有怀明州张子渊
作者：乃贤
朝代：元

云表铜盘挹露华，高城凉冷咽清笳。弓刀夜月三千骑，灯火秋风十万家。梦断佳人弹锦瑟，酒醒童子汲冰花。起看归路银河近，愿借张骞八月槎。
秋怀寄西蜀仲良宣慰家兄
作者：乃贤
朝代：元

惊飙袭虚幔，微镫耿空斋。恻恻候蛩语，摵摵婴中怀。寒饥念骨肉，漂泊愁颠厓。穷达委天运，深恐恩谊乖。衷情亮谁托，裴回步庭阶。
秋日有怀徐仲裕
作者：乃贤
朝代：元

前年七月去明州，却向京华住两秋。千里乡心双鬓改，朝来临镜不胜愁。老兄多病更多愁，秪恐今年已白头。镫下裁书心独苦，更怜有妹在衢州。
秋日有怀徐仲裕·其一
作者：乃贤
朝代：元

前年七月去明州，却向京华住两秋。千里乡心双鬓改，朝来临镜不胜愁。
秋日有怀徐仲裕·其三
作者：乃贤
朝代：元

老兄多病更多愁，秪恐今年已白头。镫下裁书心独苦，更怜有妹在衢州。
秋日有怀徐仲裕二首
作者：乃贤
朝代：元

叠嶂青林雨气昏，侧身南望几销魂。何时得似村东叟，日晏牵牛系树根。佛桑一树隔河西，压架蒲萄日影低。记得长髯洪处士，醉眠木榻唱《铜鞮》。
秋日有怀徐仲裕二首·其一
作者：乃贤
朝代：元

叠嶂青林雨气昏，侧身南望几销魂。何时得似村东叟，日晏牵牛系树根。
秋日有怀徐仲裕二首·其二
作者：乃贤
朝代：元

佛桑一树隔河西，压架蒲萄日影低。记得长髯洪处士，醉眠木榻唱《铜鞮》。
程叔大归四明兼简徐仲裕
作者：乃贤
朝代：元

银台门里挍书时，金匮亲函拜衮衣。赐酒喜从天上至，乘槎还向月中归。沧江水落孤帆远，野岸秋深乱叶飞。若到蓬莱见徐市，相思千里政依依。
答朱景明惠墨兼次韵
作者：乃贤
朝代：元

春去思家远，愁来似酒醺。故人多古意，贱子岂能文。搦管含春黛，临池涨湿云。欲穷山水兴，分赠李将军。
答禄将军射虎行
作者：乃贤
朝代：元

将军部曲瀚海东，三千铁骑精且雄。久知天命属真主，奋身来建非常功。世祖神谟涵宇宙，坐使英雄皆入彀。十年转战淮蔡平，帐下论功封太守。信阳郭外山嵯峨，长林大谷青松多。白额于菟踞当道，城边日落无人过。将军闻之毛发竖，拔剑誓天期杀虎。弯弓走马出东门，倾城来看誇豪武。猛虎磨牙当路嗥，目光睒睒斑尾摇。据鞍一叱双眦裂，鸟飞木落风萧萧。金弰雕弓铁丝箭，满月弦开正当面。雕翎射没锦毛摧，厓石崩腾腥血溅。万人欢笑声震天，剖开一箭当心穿。父老持杯马前拜，祝公眉寿三千年。将军立功期不朽，奇事相传在人口。可怜李广不封侯，却喜将军今有后。承平公子秘书郎，文场百步曾穿杨。咫尺风云看豹变，鸣珂曳履登朝堂。
罗稚川山水十韵为甬东应可立题
作者：乃贤
朝代：元

平生丘壑趣，偶向画中传。雨气千峰外，江流落日边。蘼芜青满渚，芳树绿参天。眇眇溪云净，涓涓石溜悬。崖巅何处阁，谷口小家烟。渔唱来秋浦，僧钟落夜船。瞥惊飞鸟过，疑有蛰龙眠。竹径能留客，桃源竟得仙。丹青誇绝代，赋咏藉名贤。千古沧洲意，含情忆稚川。
羽林行
作者：乃贤
朝代：元

羽林将军年十五，盘螭玉带悬金虎。黄鹰白犬朝出游，翠管银筝夜歌舞。珠衣绣帽花满身，鸣驺斧钺惊路人。东园击毬誇意气，西街走马扬飞尘。湖南昨夜羽书急，诏趣将军远迎敌。宝刀锈涩金甲寒，上马彷徨苦无力。美人牵衣哭向天，将军执别泪如泉。安得天河洗兵甲，坐令瀚海无尘烟。君不见关西老将多战谋，数奇白发不封侯。据鞍矍铄尚可用，谁怜射虎南山头。
耕乐为张处士赋
作者：乃贤
朝代：元

江东有一士，耕穫在南山。天明荷锄出，日暮唱歌还。酌酒麦陇上，挂巾桑树间。卒岁有馀乐，岂知行路难。
虚斋为四明王鍊师赋
作者：乃贤
朝代：元

乘槎昔过榑桑东，黄云惨淡浮青空。双龙倒挟两珠树，六鳌戴出三神宫。绛阙瑶台压秋水，箾韶九奏钧天里。霓旌杂沓拥群仙，雾织衣裳云织履。缑山王子学长生，翩翩跨鹤游蓬瀛。露下琼林翠裾薄，风清碧落鸾笙鸣。白月团团夜深起，清光倒射沧溟底。丹崖石壁转头空，一色玻璃三万里。百年变灭如春烟，海波生见成桑田。铜爵华砖土痕蚀，玉鱼金盌人间传。昨日逢君滦水上，握手高歌成慨慷。山斋何日赋归来，坐看孤云起青嶂。
虚斋为四明王鍊师赋
作者：乃贤
朝代：元
体裁：古风

乘槎昔过榑桑东，黄云惨淡浮青空。双龙倒挟两珠树，六鳌戴出三神宫。绛阙瑶台压秋水，箾韶九奏钧天里。霓旌杂沓拥群仙，雾织衣裳云织履。缑山王子学长生，翩翩跨鹤游蓬瀛。露下琼林翠裾薄，风清碧落鸾笙鸣。白月团团夜深起，清光倒射沧溟底。丹崖石壁转头空，一色玻璃三万里。百年变灭如春烟，海波生见成桑田。铜爵华砖土痕蚀，玉鱼金碗人间传。昨日逢君滦水上，握手高歌成慨慷。山斋何日赋归来，坐看孤云起青嶂。
行路难
作者：乃贤
朝代：元

行路难，难行路，黄榆萧萧白杨暮。枪竿岭上积雪高，龙门峡里秋涛怒。嵯峨虎豹当大关，苍崖壁立登天难。千车朝从赤日发，万马夜向西风还。鉴湖酒船苦不早，辽东白鹤归华表。夜雨空阶碧草深，落花满院行人少。世情翻覆如秋云，誓天歃血徒纷纷。洛阳争迎苏季子，淮阴谁识韩将军。行路难，难行路，白头总被功名误。高楼昨夜歌舞人，丹旌晓出东门去。子午谷，终南山，青松草屋相对閒。拂衣高歌上绝顶，请看人间行路难。
读唐妫川刘太守遗爱碣
作者：乃贤
朝代：元

秣马怀来县，摩挲古碣阴。龟趺苔色暗，篆画雨痕深。治迹推天宝，家声纪卯金。最怜名漫漶，独立久沈吟。
读揭文安集
作者：乃贤
朝代：元

白鹤江头梦窅然，焚香灯下读遗编。忧时论议泉倾峡，载道文章日丽天。先帝树碑勤述德，大臣草制听传宣。皇天不负斯人意，今见才华属象贤。秘阁初开拜授经，除书争喜得公名。御床奏疏丹心在，清夜悲歌白发生。谢病长怀高士志，育材端有古人情。百年师道今寥落，空使诸生忆老成。
读揭文安集·其一
作者：乃贤
朝代：元

白鹤江头梦窅然，焚香灯下读遗编。忧时论议泉倾峡，载道文章日丽天。先帝树碑勤述德，大臣草制听传宣。皇天不负斯人意，今见才华属象贤。
读揭文安集·其二
作者：乃贤
朝代：元

秘阁初开拜授经，除书争喜得公名。御床奏疏丹心在，清夜悲歌白发生。谢病长怀高士志，育材端有古人情。百年师道今寥落，空使诸生忆老成。
读汪水云诗集二首
作者：乃贤
朝代：元

三日钱塘海不波，子婴系组纳山河。兵临鲁国犹弦诵，客过殷墟独啸歌。铁马渡江功赫奕，铜人辞汉泪滂沱。知章喜得黄冠服，野水閒云一钓蓑。一曲丝桐奏未休，萧萧笳鼓禁宫秋。湖山有意风云变，江水无情日夜流。供奉自歌《南渡》曲，拾遗能赋《北征》愁。仙人一去无消息，沧海桑田空白头。
读汪水云诗集二首·其一
作者：乃贤
朝代：元

三日钱塘海不波，子婴系组纳山河。兵临鲁国犹弦诵，客过殷墟独啸歌。铁马渡江功赫奕，铜人辞汉泪滂沱。知章喜得黄冠服，野水閒云一钓蓑。
读汪水云诗集二首·其二
作者：乃贤
朝代：元

一曲丝桐奏未休，萧萧笳鼓禁宫秋。湖山有意风云变，江水无情日夜流。供奉自歌《南渡》曲，拾遗能赋《北征》愁。仙人一去无消息，沧海桑田空白头。
读金太祖武元皇帝平辽碑
作者：乃贤
朝代：元

千丈丰碑势倚空，风云犹忆下辽东。百年功业秦皇帝，一代文章太史公。石断龙鳞秋雨后，苔封鳌背夕阳中。行人立马空惆怅，禾黍离离满故宫。
赋南湖送欧阳逊学归庐陵
作者：乃贤
朝代：元

潇洒庐陵郡，南湖水镜开。乱云堤上起，一棹雨中来。浦树栖鸦集，城楼叠鼓催。君还秋色里，载酒重徘徊。
赋汉关将军印
作者：乃贤
朝代：元

昔游玉泉寺，系马松树林。独坐大石上，浩歌梁父吟。老衲林下来，示我三古印。连环络螭钮，篆画蚀苍晕。将军勇无敌，劲气横九州。志在复汉鼎，岂事身封侯。昭烈势孤危，恃侯作坚垒。威振曹家儿，胆落中夜起。浮云几变灭，瑑刻良可摹。令人千载下，拂拭空嗟吁。
赋环波亭送杨校勘归豫章
作者：乃贤
朝代：元

积水敞华构，参差带幽壑。微风动轻蘋，绿云泛珠箔。天空夕阴敛，川迥游鳞跃。徘徊沧洲梦，露下翠衾薄。公子属鸣佩，逍遥陟延阁。微吟省树移，缓步庭花落。放舟返春渚，言恣林泉乐。挥觞靡可留，怅望青山郭。
赋甘露门送李御史之西台
作者：乃贤
朝代：元

雉观银河近，天清鼓角空。女墙秋色外，仙掌月华中。双阙当关树，高城绕汉宫。使君骢马入，按辔立西风。
赋鹦鹉送契世南廉使之海南
作者：乃贤
朝代：元

朱崖擅珍鸟，鹦鹉独专名。满庭榕叶春昼晴，飞来却向花间鸣。三月蛮江春水绿，日斜还傍江头浴。弱羽翻风湿翠流，爪痕蹴浪珊瑚束。间关更作断肠声，水流花落难为情。乌台使君午梦醒，隔帘细雨春冥冥。
赠张直言南归
作者：乃贤
朝代：元

天子开明堂，股肱任夔禼。四方多章奏，俯伏陈陛阙。臣闻黄河流，汹汹怒冲齧。钜野及青徐，千里尽鱼鳖。载忧山东盗，冯陵据巢穴。腰弓入城市，白昼肆攘敚。岭南失控御，猺犷恣猖獗。运饟山溪阻，野战瘴云热。爨僰寇云南，兵祸久联结。谁怜郦生辨，竟堕韩侯谲。边将多贪残，驼羊尽膏血。南兵久孱懦，海上纵狂孽。租庸弊吴楚，鹾征困闽浙。文牍日冗繁，民力愈疲竭。诏下阊阖门，求言补遗缺。张君素忠愤，意气古豪杰。裹粮涉江淮，徒步犯霜雪。伏谒中书堂，扬眉吐奇说。愚策十有六，历历甚详切。倘蒙录一二，亦足解钳掣。鲰生匪狂谬，阁下幸裁决。丞相属春官，分曹校优劣。翩然不俟报，长揖与予别。言归南山庐，白云可怡悦。长溪钓鲂鱮，春山采薇蕨。饭疏饮清泉，终焉养高洁。贱子托深谊，持觞候车辙。既摅平生蕴，尚复鉴前哲。刘蕡竟下第，贾谊空呜咽。读君囊中书，扪君口中舌。歌君《白马篇》，赠君苍玉玦。相期烂柯山，笑濯澄潭月。
赠沈元方归吴兴兼简韩与玉
作者：乃贤
朝代：元

春城飞絮晓纷纷，金水河边更送君。阙下马卿怜作客，江南沈约最能文。天围断岸归帆远，水落黄河野树分。寄谢平生韩处士，别来应是赋停云。
赠空谷山人徐君归武当
作者：乃贤
朝代：元

五更钟鸣天未曙，六街马蹄声似雨。露华满屦霜满衣，束带争趋丞相府。千钟之禄万户侯，几人空负平生愁。镜中绿发渐垂素，窗间白日如奔流。谁念幽人在空谷，瘿木为冠草为服。小瓮春风紫朮香，长镵落日黄精熟。行歌偶到黄金台，坐看世事如浮埃。长衢甲第换新主，旧时燕子愁归来。忽忆紫霄峰下路，倒跨青鸾独归去。松华酿酒一千石，结庐招我南山住。
赠谢尚礼归盱江
作者：乃贤
朝代：元

画船绿树映沧波，挝鼓开船发御河。作恶情怀唯仗酒，落花时节况闻歌。潮来别浦江声急，云起南山雨气多。落日都门一分袂，相思千里奈君何。
赠谢尚礼归盱江·其一
作者：乃贤
朝代：元

江左风流玉雪郎，牙签锦轴满高堂。五言往往凌三谢，八法翩翩逼二王。芳草池塘春梦断，杏花风雨客窗凉。平生狗监能知己，奏赋他时入建章。
赠韩印曹归会稽
作者：乃贤
朝代：元

韩君奇男子，意气凌秋旻。峨峨步摇冠，玉雪映长身。谭锋勇无敌，筹策捷有神。读书耻沿袭，投笔弃里邻。翱翔黄金台，慷慨倾缙绅。开口论利害，不避雠与亲。争欲出门下，荐剡相交陈。和林控大漠，天高地无垠。宗王锡茅土，蕃阃多重臣。带甲四十万，车庐日辚辚。诏设大宗正，抚绥播湛恩。长官挟权势，淫刑虐边民。椎剥尽膏血，游畋彻昏晨。君时主印绶，裂眦忿且瞋。陈书上东阁，愿言达枫宸。丞相惊吐舌，群僚汗沾巾。小臣敢讪上，封章竟沈沦。捃摭舞文法，苍蝇点贞珉。同列愤挥涕，将佐含悲辛。青天日惨淡，愁云夜氤氲。皇皇绣衣使，执法推忠循。飏言力辨雪，抑滞一朝伸。旦夕受殊擢，言归念鲈莼。蔷薇满东山，芙蕖映湖滨。白酒溢春瓮，高堂尽嘉宾。剪烛悦情话，牵衣叙亲姻。丈夫负奇气，终当追古人。张仪口有舌，范叔岂长贫。揽镜叹勋业，天运无停轮。念我客京邑，漂零六徂春。高歌送君别，握手金河津。因之怀东越，扁舟理丝纶。
赤城
作者：乃贤
朝代：元

休驾赤城馆，凭轩望前山。飞雨西北来，乱洒石壁间。风寒树槭槭，水落沙斑斑。牛羊尽归栅，微灯掩松关。野老颇留客，及此农事閒。倾筐出山果，浊酒聊慰颜。移尊对金閤，灵宫郁孱顽。安得吹箫人，乘鸾月中还。
还京道中
作者：乃贤
朝代：元

客游倦缁尘，梦寐想山水。停骖眺远岑，悠然心自喜。晨霞发暝林，夕溜洄清沚。出峡凉风驰，入谷寒云起。霜清卉木疏，日落峰峦紫。迢递越关河，参差望宫雉。家童指归路，居人念游子。各嗟行路难，深乖摄生理。终期返南山，高揖谢城市。
送余廷心待制之浙东佥宪
作者：乃贤
朝代：元

芳雨散繁绿，晨霏起层城。草树郁葱茜，欣欣遂敷荣。圣皇秉元化，昕夕虑民情。彤廷授玉节，宪令藉名卿。肃肃晓衔命，揽辔东南征。属兹春窅眇，出饯倾朝缨。柳色映骢马，歌声杂鸣莺。谬联祖席侣，举爵芳醑清。粤闻浙东郡，山穷海奔崩。征徭竭庐室，田畴辍耘耕。下车发仁政，蔼蔼春阳生。令德聿修举，庶用慰休明。
送刘将军姑苏之官
作者：乃贤
朝代：元

桃花骏马绿罗襦，意气如云出帝都。暂解弓刀辞细柳，又怀印绶入姑苏。当筵翠杓春醅蚁，列馔银盘晓脍鲈。五月垂虹桥下路，画船吹笛卧冰壶。
送刘碧溪之辽阳国王府文学
作者：乃贤
朝代：元

松亭岭上雪霏霏，五月行人尚裌衣。日暮草根黄鼠出，雨晴沙际白翎飞。名王礼币来青海，弟子弦歌近绛帏。太乙终怜刘向苦，高车驷马迟君归。
送危助教分监上京
作者：乃贤
朝代：元

驱马涉大河，坚冰若平地。雪霰在须发，颜色渐憔悴。迢遰出恒赵，迤逦入燕蓟。幸托君子交，情亲不予弃。裹衾屡就宿，下榻辱延致。谆谆味道言，情匪骨肉异。振铎趋雍宫，胄子夙尊畏。适从甘泉幸，晨理赤城辔。我独增烦忧，中夜不能寐。崎岖数千里，欲尽平生意。忽如参与商，令人发长喟。都门候回辕，淅淅秋风至。
送叶上舍晋归四明
作者：乃贤
朝代：元

凉空夕阴霁，繁星烜明河。夜色浩如水，秋声在庭柯。游子千里情，归心向江沱。亭亭太白巘，窅窅烟云多。落月挂松桧，古屋依清波。结缡岂不蚤，流光恐蹉跎。振衣出桥门，晨兴理征艖。清淮集鲂鲤，旷野飞鴐鹅。顾我羁旅间，执别将如何。持觞易水上，慷慨骊驹歌。远眺东南山，郁郁云嵯峨。
送吴月舟之湖州教授
作者：乃贤
朝代：元

天涯作客少清欢，剪烛裁诗强自宽。江树暮云离思远，杏花春雨客窗寒。乌程美酒临池酌，罨画青山拄笏看。博士从来官独冷，团团朝日照空盘。
送喀尔闻善之猗氏长
作者：乃贤
朝代：元

青丝白马出京华，乍剪宫袍眩海霞。作宰不须辞下邑，历阶从此拥高牙。小楼刻烛听春雨，白昼垂帘看落花。见说三槐阴德厚，孝廉还在相君家。
送国子生郭鹏归河东石室山省亲
作者：乃贤
朝代：元

学省沉沉近九天，青藜曾得挍韦编。诸生共惜何蕃去，圣主深知郭隗贤。石室人归秋水落，滹沱马度晓冰坚。一尊春酒高堂上，愿祝仙翁五百年。
送太尉掾潘奉先之和林
作者：乃贤
朝代：元

御河冰消春欲暮，官船系著河边树。河边日日送行人，挝鼓开帆尽南去。潘郎作掾独未还，腰弓却度居庸关。马上长歌一回首，关南树色青云间。七月金山已飞雪，牛羊散漫行人绝。夜深陡觉毡帐寒，酒醒只闻笳鼓咽。丈夫莫恨不封侯，食肉须当万里游。腰间拂拭黄金印，他日相逢尚黑头。
送太师掾陈德润归吴省亲
作者：乃贤
朝代：元

列戟三槐第，王章九锡臣。鸣珂皆贵戚，弹铗尽嘉宾。公府多甄录，先生蚤见亲。下帷谭亹亹，开阁礼谆谆。春瓮蒲萄熟，朝槃苜蓿新。大夫忻契合，丞相屡咨询。不厌甔无粟，宁甘甑有尘。寸心县噬指，千里动思莼。解袂燕台下，扬舲潞水滨。岸花迎客帽，云树暗江津。捧檄娱亲舍，还家及暮春。岂须誇禄养，自可厚彝伦。贱子漂零久，经年旅食贫。诗成空感激，愧尔远归人。
送平章扎拉尔公
作者：乃贤
朝代：元

太师功德古无伦，相国材名冠荐绅。谔谔敢言天下事，堂堂能服世间人。骑迎晓日旌旗动，衣绣春云黼黻新。贱子平生蒙奖誉，弃繻从此入西秦。
送张维远御史之南台
作者：乃贤
朝代：元

中丞名节著朝端，令子还峨豸角冠。骢马出关官驿远，楼船泛月大江寒。近闻守令皆黄霸，尚恐人才有谢安。天子思贤劳梦想，封章蚤望达金銮。
送慈上人归雪窦追挽浙东完者都元帅二首
作者：乃贤
朝代：元

日本狂奴扰浙东，将军闻变气如虹。沙头列阵烽烟黑，夜半鏖兵海水红。觱栗按歌吹落月，髑髅盛酒醉西风。何时尽伐南山竹，细写当年杀贼功。野狐岭上雪纷纷，马鬣新封大将坟。千古交情见今日，一时豪杰尽惭君。携瓶满贮滦河水，飞锡还穿雪窦云。归坐山窗须有约，半龛灯火夜论文。
送慈上人归雪窦追挽浙东完者都元帅二首·其一
作者：乃贤
朝代：元

日本狂奴扰浙东，将军闻变气如虹。沙头列阵烽烟黑，夜半鏖兵海水红。觱栗按歌吹落月，髑髅盛酒醉西风。何时尽伐南山竹，细写当年杀贼功。
送慈上人归雪窦追挽浙东完者都元帅二首·其二
作者：乃贤
朝代：元

野狐岭上雪纷纷，马鬣新封大将坟。千古交情见今日，一时豪杰尽惭君。携瓶满贮滦河水，飞锡还穿雪窦云。归坐山窗须有约，半龛灯火夜论文。
送慈上人归雪窦追挽浙东谔勒哲都元帅四首
作者：乃贤
朝代：元

秋水沧江日夜清，伤心名将殒东城。帐中星坠孤儿泣，塞上云愁别部惊。蜀国犹存诸葛庙，汉王空忆亚夫营。鄞人共说封侯事，夜雨残镫泪欲倾。东南天尽海茫茫，有盗曾称静海王。白刃悬腰腥血渍，绛绡缠额赤眉扬。将军独驾楼船出，贼砦俄随炮石亡。千载丰碑照山墺，行人堕泪立斜阳。
送慈上人归雪窦追挽浙东谔勒哲都元帅四首·其一
作者：乃贤
朝代：元

秋水沧江日夜清，伤心名将殒东城。帐中星坠孤儿泣，塞上云愁别部惊。蜀国犹存诸葛庙，汉王空忆亚夫营。鄞人共说封侯事，夜雨残镫泪欲倾。
送慈上人归雪窦追挽浙东谔勒哲都元帅四首·其三
作者：乃贤
朝代：元

东南天尽海茫茫，有盗曾称静海王。白刃悬腰腥血渍，绛绡缠额赤眉扬。将军独驾楼船出，贼砦俄随炮石亡。千载丰碑照山墺，行人堕泪立斜阳。
送按摊不华万户湖广赴镇
作者：乃贤
朝代：元

三品新除万户侯，红旗照海出皇州。腰间宝带悬金虎，马上春衫绣玉虬。水落张帆游梦泽，月明挝鼓过南楼。书生最善从军乐，何日辕门借箸筹。
送方以愚编修之嘉兴推官
作者：乃贤
朝代：元

夜直南宫碧树凉，青藜独赐挍书郎。玉蟾水咽云生砚，金鸭香销月转廊。万古唐虞尊训诰，一时燕许擅文章。书成未使人间读，锦袭缄题进御床。除书侵晓出金銮，太史衔恩拜理官。贺老平生知李白，张汤一日荐倪宽。春风铃阁官梅蚤，夜雨圜扉碧草寒。东海狱情无枉滞，归朝还著惠文冠。
送方以愚编修之嘉兴推官·其一
作者：乃贤
朝代：元

夜直南宫碧树凉，青藜独赐挍书郎。玉蟾水咽云生砚，金鸭香销月转廊。万古唐虞尊训诰，一时燕许擅文章。书成未使人间读，锦袭缄题进御床。
送方以愚编修之嘉兴推官·其二
作者：乃贤
朝代：元

除书侵晓出金銮，太史衔恩拜理官。贺老平生知李白，张汤一日荐倪宽。春风铃阁官梅蚤，夜雨圜扉碧草寒。东海狱情无枉滞，归朝还著惠文冠。
送普颜子寿之广西经历
作者：乃贤
朝代：元

天子龙飞海上归，中郎执戟最光辉。云间紫诰金书字，幕下仙僚绣作衣。万里秋风榕叶暗，一林新雨荔枝肥。编氓政苦诛求急，蚤望封章达禁闱。
送曾文晖之湖州推官
作者：乃贤
朝代：元

朝拜除书出紫宸，画船挝鼓过西津。移居溪馆红莲绕，系马庭阶绿树新。刮目好看吴下士，故家须问蜀中人。汉庭治狱推忠厚，惠政从今及远民。
送朱景明从王廉使之山东
作者：乃贤
朝代：元

绣衣玉节镇青沂，佳士联镳出帝畿。天禄最怜刘向苦，会稽深望买臣归。御沟水落鲂鱼上，官柳春回燕子飞。铃阁日长文字简，定将玉麈对君挥。
送李中父典簿高丽颁历
作者：乃贤
朝代：元

候仪太史立金銮，宝历新成锦作槃。天子垂衣朝万国，中郎仗节使三韩。鲛人夜织机声近，龙女晨游佩影寒。独捧丝纶渡遥海，远人逾觉圣恩宽。
送李士宁之河南太守
作者：乃贤
朝代：元

铜虎初分刺史符，翩翩皂盖入东都。寒滩久伺占鸂？，断碣谁怜载辘轳。雪里行厨寻永叔，花边系马问尧夫。汉庭择相皆良吏，伫？黄麻出紫枢。
送李士宁之河南太守
作者：乃贤
朝代：元
体裁：七言律诗

铜虎初分刺史符，翩翩皂盖入东都。寒滩久伺占鸂�，断碣谁怜载辘轳。雪里行厨寻永叔，花边系马问尧夫。汉庭择相皆良吏，伫�黄麻出紫枢。
送杨复吉之辽阳学正
作者：乃贤
朝代：元

八月松亭万木空，著鞭又向黑河东。穹庐宿顿供羊胛，部落晨炊爨马通。行看筑台招郭隗，岂教执戟老扬雄。门生衣袂多狐貉，来听谈经绛帐中。
送杨季子赴德庆知事
作者：乃贤
朝代：元

天禄扬雄久较书，忽闻章绶绾银鱼。一官远赴诸侯幕，六辔先乘使者车。椰子剖浆霜落后，荔枝封蜜雨晴初。故人只守平生业，一砚相求不愿馀。
送杨季子赴德庆知事·其二
作者：乃贤
朝代：元

八月秋高海月明，年年寿斝得同倾。喜君马上青云远，念我镫前白发生。尚论古人多感慨，间忧时事各牵情。罗浮山下梅花发，驿使来时好寄声。
送杨梓人待制出守阆州兼寄嘉定宣慰家兄
作者：乃贤
朝代：元

簪笔三年侍禁林，分符还向蜀江浔。莫云尽处峨眉出，春雪消时灌口深。铃阁雕盘香冉冉，台门画戟昼森森。锦屏山下多遗迹，好觅城南老杜吟。朱轓五马出王庭，父老西南望福星。家世久闻清白吏，文章争诵太玄经。岷江水落嘉鱼美，剑阁春晴桤木青。若过眉州见苏子，卯君京国尚飘零。
送杨梓人待制出守阆州兼寄嘉定宣慰家兄·其一
作者：乃贤
朝代：元

簪笔三年侍禁林，分符还向蜀江浔。莫云尽处峨眉出，春雪消时灌口深。铃阁雕盘香冉冉，台门画戟昼森森。锦屏山下多遗迹，好觅城南老杜吟。
送杨梓人待制出守阆州兼寄嘉定宣慰家兄·其二
作者：乃贤
朝代：元

朱轓五马出王庭，父老西南望福星。家世久闻清白吏，文章争诵太玄经。岷江水落嘉鱼美，剑阁春晴桤木青。若过眉州见苏子，卯君京国尚飘零。
送林庭立归四明兼柬张子端兄弟
作者：乃贤
朝代：元

廿年沧海托交情，最忆张家好弟兄。清夜泛舟传玉斝，高堂秉烛听银筝。故人别去青山远，游子忘归白发生。明月湖边还有约，一竿春水钓丝轻。
送林庭立归四明兼简张子端兄弟
作者：乃贤
朝代：元

徵君归隐海东头，三月开帆江水流。坐看浮云知世态，长歌落日送离愁。平生不负杨临贺，此去端如马少游。若见山中陶宰相，白云千里思悠悠。
送王公子归扬州
作者：乃贤
朝代：元

玉雪王公子，归鞯向竹西。水清淮白上，天阔海青低。琼树春前发，乌丝醉后题。何须问勋业，名与尔翁齐。
送王子克归金华
作者：乃贤
朝代：元

东郊雨新已，蔚蔚春树稠。驱马郭门外，持觞送华辀。念子客京县，意气如云浮。文章拟秦汉，雅颂窥商周。世无楚和氏，谁能识琳球。褰衣别亲友，长揖谢王侯。天高落日远，骖騑驻河洲。顾我在韦布，执袂情悠悠。愿如大江水，与子俱东流。
送王季境还淮东幕
作者：乃贤
朝代：元

西京骄马越罗衣，公子风流世绝稀。冠盖一门誇万石，江山千古忆玄晖。新茶夜试中泠水，美酒春分采石矶。幕府群公多胜赏，一枝芍药待君归。
送经筵捡讨邹鲁望之北流尹
作者：乃贤
朝代：元

金篆牙牌束带县，黄绫小册进经筵。直庐半夜留宣室，载笔频年幸醴泉。阙下久推人物论，岭南今识孝廉船。橐驼郭老城西住，临别须求种树篇。
送胥有仪南归
作者：乃贤
朝代：元

立马望华盖，君家碧嶂东。树围茅屋外，花落雨声中。卷幔香云入，开编烛烬红。林梢新月上，留客醉丝桐。
送葛子熙之湖广校书二首
作者：乃贤
朝代：元

高槐疏雨作新凉，犹记雠书白玉堂。银烛夜分供细字，宫壶晓赐出明光。盘堆苜蓿青毡冷，衣染檀花束带长。宣室若蒙天子问，定知贾谊在沅湘。南山木落气萧萧，千里归心折大刀。双橹鹅鸣秋水阔，三关虎踞朔云高。客窗久念衣裘薄，史馆频烦笔札劳。有约相逢明月夜，扁舟载酒楚江皋。
送葛子熙之湖广校书二首·其一
作者：乃贤
朝代：元

高槐疏雨作新凉，犹记雠书白玉堂。银烛夜分供细字，宫壶晓赐出明光。盘堆苜蓿青毡冷，衣染檀花束带长。宣室若蒙天子问，定知贾谊在沅湘。
送葛子熙之湖广校书二首·其二
作者：乃贤
朝代：元

南山木落气萧萧，千里归心折大刀。双橹鹅鸣秋水阔，三关虎踞朔云高。客窗久念衣裘薄，史馆频烦笔札劳。有约相逢明月夜，扁舟载酒楚江皋。
送蒋伯威下第南归象山
作者：乃贤
朝代：元

黄榜天门曙色分，考功深愧失刘蕡。竞誇蜀锦新机杼，谁识商盘古篆文。小艇归人冲夜雨，落花离思搅春云。故庐铁砚应无恙，载笔重来勇策勋。
送蔡枢密仲谦河南开屯田兼呈契工部世南
作者：乃贤
朝代：元

峨峨台阁五朝臣，两府承恩雨露新。百鍊丹心惟报国，一簪华发为忧民。山东豺虎无馀孽，雒下桑麻及暮春。解剑从今买黄犊，去思应与芍陂邻。上枢秉钺慰中州，更喜尚书并辔游。龙节引班辞玉陛，羽觞传酒送华辀。晴云冉冉浮宫树，春水粼粼出御沟。蚤晚归朝奏勋绩，君王须赐紫貂裘。
送蔡枢密仲谦河南开屯田兼呈契工部世南·其一
作者：乃贤
朝代：元

峨峨台阁五朝臣，两府承恩雨露新。百鍊丹心惟报国，一簪华发为忧民。山东豺虎无馀孽，雒下桑麻及暮春。解剑从今买黄犊，去思应与芍陂邻。
送蔡枢密仲谦河南开屯田兼呈契工部世南·其二
作者：乃贤
朝代：元

上枢秉钺慰中州，更喜尚书并辔游。龙节引班辞玉陛，羽觞传酒送华辀。晴云冉冉浮宫树，春水粼粼出御沟。蚤晚归朝奏勋绩，君王须赐紫貂裘。
送赵彦徵上舍归吴兴
作者：乃贤
朝代：元

春雨丝丝著杏花，晓寒如雪袭窗纱。东风客馆还飞絮，三月王孙政忆家。张鷟文章多中选，陆机兄弟总才华。千金欲购长门赋，迟子来乘驷马车。
送达尔玛实哩正道监州归江南三十韵
作者：乃贤
朝代：元

世祖图勋旧，先公立要途。声华台阁重，宠渥禁庭殊。喜见传家子，真成堕地驹。春云浮玉树，秋水出冰壶。世赏诸侯爵，平分刺史符。气吞云梦泽，思绕洞庭湖。忧国头将白，移官绂尚朱。敬亭吴楚胜，别驾孝廉俱。吏慑神明政，民怀抚字劬。丹衷深感格，甘雨遂沾濡。柏府章交荐，薇垣礼独逾。甘棠歌召伯，击壤咏康衢。铨吏持筹策，年劳限累铢。承恩迁五马，恋阙起双凫。鼓枻辞吴会，扬舲入帝都。春风吟芍药，夜雪拥？毹。？仰贤侯哲，深怜贱子愚。河鲂新入馔，邻酿屡分酤。剪烛陪谭麈，临风击唾盂。襟期天日皎，信谊海潮孚。截竹鱼频寄，裁书雁已迂。仓忙辞易水，迢遰向姑苏。云尽群峰出，秋高万木枯。朝帆冲野树，夜艇泊江蒲。入郭偕亲旧，还家迓仆夫。高堂春草绿，华诰紫云敷。采袖镫前舞，青骢柳外驱。溪山供啸咏，菽水尽欢娱。伫听莺迁木，还看凤集梧。东山宁久卧，国政赖匡扶。
送达尔玛实哩正道监州归江南三十韵
作者：乃贤
朝代：元
体裁：五言排律

世祖图勋旧，先公立要途。声华台阁重，宠渥禁庭殊。喜见传家子，真成堕地驹。春云浮玉树，秋水出冰壶。世赏诸侯爵，平分刺史符。气吞云梦泽，思绕洞庭湖。忧国头将白，移官绂尚朱。敬亭吴楚胜，别驾孝廉俱。吏慑神明政，民怀抚字劬。丹衷深感格，甘雨遂沾濡。柏府章交荐，薇垣礼独逾。甘棠歌召伯，击壤咏康衢。铨吏持筹策，年劳限累铢。承恩迁五马，恋阙起双凫。鼓枻辞吴会，扬舲入帝都。春风吟芍药，夜雪拥�毹。�仰贤侯哲，深怜贱子愚。河鲂新入馔，邻酿屡分酤。剪烛陪谭麈，临风击唾盂。襟期天日皎，信谊海潮孚。截竹鱼频寄，裁书雁已迂。仓忙辞易水，迢遰向姑苏。云尽群峰出，秋高万木枯。朝帆冲野树，夜艇泊江蒲。入郭偕亲旧，还家迓仆夫。高堂春草绿，华诰紫云敷。采袖镫前舞，青骢柳外驱。溪山供啸咏，菽水尽欢娱。伫听莺迁木，还看凤集梧。东山宁久卧，国政赖匡扶。
送进士王克敏赴成都录事
作者：乃贤
朝代：元

黄榜天门外，胪传玉殿头。敕缄朱篆湿，袍剪翠云流。喜协三槐瑞，真成驷马游。草堂今寂寞，还许俸钱修。
送道士张宗岳奉贺正旦表朝京竣事还龙虎山
作者：乃贤
朝代：元

大明初启日苍凉，天子垂衣御万方。花织锦茵双凤翥，云浮玉座九龙翔。珠悬殿幄晨光动，灯转纱笼刻漏长。银汉星槎来万里，绿章云篆贺三阳。舄趋青琐烟霏绕，酒出黄封雨露香。芝草绣衣金纂纂，芙蓉纫佩玉玱玱。重瞳屡顾真希幸，宠渥频承特异常。辞陛更瞻天日表，赐环应在水云乡。留侯印绶将归璧，使者旌旄已趣装。河朔游尘随骑气，江南清梦入诗囊。仙源路近桃花发，鬼谷山深槲叶芳。后夜相思京洛士，黄精还许寄来尝。
送道士袁九霄归金坡道院
作者：乃贤
朝代：元

朔风吹黄沙，客子梦千里。青山久不归，白日去如水。昨朝滦水上，仙人偶来过。自言远纷壒，结庐在金坡。玉峡栖层云，翠阁萦危栈。钟声绕碧坛，桃花出深涧。双童扫白石，展席弹瑶琴。青松挂落月，海色浮空林。竟谢区中缘，骑龙忽归去。祇恐人民非，那愁岁年暮。君还鍊石髓，九转成玄霜。他时肯分赠，碧落同翱翔。
送都水大监托克托清卿使君奉命塞白茅决河
作者：乃贤
朝代：元

黄河汹汹决中州，三策深烦贾让谋。圣主忧勤过舜禹，相君勋德并伊周。渠通故道鱼龙避，木斩空山虎豹愁。十七万人齐举锸，一千馀里总安流。皇天蚤出图书瑞，赤子行歌黍麦秋。白璧遣官祠岳渎，黄金当殿赐公侯。使君世重无双论，太史功书第一筹。绣衮从今登两府，更将忠孝辅皇猷。
送陈道士归金华
作者：乃贤
朝代：元

明月楼前溪水深，溪边楼观隔松阴。何时化鹤归华表，相对焚香坐竹林。夜雨灯前閒读易，春风花底自弹琴。令人苦忆江南路，千里相思雪满簪。
送陈鍊师奉香归四明庆醮玉皇阁寄王致和真人
作者：乃贤
朝代：元

黄帕奁香出禁闱，东南草木尽光辉。真人拥节三天候，使者乘槎八月归。碧海烟霞浮晓阁，瑶坛风露湿秋衣。山中芝草还分得，赠我能令白发稀。
逍遥室为邹上舍赋
作者：乃贤
朝代：元

嘉树翳学省，繁露夕零乱。琅琅读书声，历历在霄汉。君子慎斋居，编简夙潜玩。秋蛩咽断甃，流萤袭虚幔。灯烛耿馀辉，沉沉夜将半。宴坐遂忘言，群疑自冰涣。圣道日修明，玄谭乃虚诞。愿君善其用，母为发深叹。
郏城冬夜读书有感
作者：乃贤
朝代：元

幽窗悄无寐，稍觉尘虑清。月色下床头，映我书册明。微灯照孤影，慨彼华发生。永怀古先哲，劳心但营营。
郓城题壁
作者：乃贤
朝代：元

高楼绿树带斜晖，十二街中过客稀。忆著涌金门外住，画船湖上未曾归。贾客金多梦不成，窗前叶落自心惊。可怜游子囊羞涩，夜半长歌看月明。
郓城题壁·其一
作者：乃贤
朝代：元

高楼绿树带斜晖，十二街中过客稀。忆著涌金门外住，画船湖上未曾归。
郓城题壁·其二
作者：乃贤
朝代：元

贾客金多梦不成，窗前叶落自心惊。可怜游子囊羞涩，夜半长歌看月明。
闻契尚书除浙省参政因寄乐仲本
作者：乃贤
朝代：元

一春多病思纷纷，隔屋幽禽梦里闻。夜雨来时愁作客，落花多处正思君。尚书曳履登黄阁，处士弹冠卧白云。宾主东南高会日，西湖风月定平分。
阳明洞丁元善尊师携酒招省郎穆萨君过余夜饮
作者：乃贤
朝代：元

仙人酿松华，留客中夜酌。微风树间来，细雨镫前落。清诗忆弥明，高兴怀康乐。移尊过西轩，匡坐听笙鹤。
陵州
作者：乃贤
朝代：元

日落陵州路，沿流古岸傍。泊舟人自语，听雨夜偏长。过客愁闻盗，荒村久绝粮。何人肯忧国，得似董贤良。
雨夜同天台道士郑蒙泉话旧并怀刘子彝
作者：乃贤
朝代：元

履雪台州老郑虔，相逢滦水话当年。草堂听雨秋将半，石鼎联诗夜不眠。遥忆东湖来梦里，起看北斗落窗前。刘郎独爱长生诀，日日天坛望鹤还。
雪霁晚归偶成二首
作者：乃贤
朝代：元

公子腰弓下直归，红门晚出马如飞。东街积雪无人扫，却恨春泥溅绣衣。东风悄悄著罗衫，秉烛归时酒半酣。听得隔帘人笑语，夜来春气似江南。
雪霁晚归偶成二首·其一
作者：乃贤
朝代：元

公子腰弓下直归，红门晚出马如飞。东街积雪无人扫，却恨春泥溅绣衣。
雪霁晚归偶成二首·其二
作者：乃贤
朝代：元

东风悄悄著罗衫，秉烛归时酒半酣。听得隔帘人笑语，夜来春气似江南。
雪霁红门偶成
作者：乃贤
朝代：元

雪拥红门没马鞯，楼台历历在蓝田。风回阙角瑶华乱，冰溜觚棱玉箸县。龙管忽闻天上曲，霓裳空忆月中仙。何当唤起王摩诘，乞与人间作画传。